text:
१. नवीन ठाकुर २.रमा कान्त झा
१
नवीन ठाकुर, गाम- लोहा (मधुबनी ) बिहार, जन्म -१५-०५-१९८४, सिक्षा - बी .कॉम (मुंबई विद्यापीठ)
रूचि - कविता , साहित्यक अध्यापन एवं अपन मैथिल सांस्कृतिक कार्यकममेरूचि। कार्यरत - Comfort Intech Limited (malad) (R.M. )
(१)
अंत --------(एक अनुभूति )
आब कतऽ अछि जिनगी कतऽ अछि जान
आब किएक नै करैत अछि कियो हरान
थमि गेल सभटा उजड़ि गेल सभटा
रुधिरक प्रवाह रुकल छूटल प्राण
आब कतऽ अछि जिनगी कतऽ अछि जान !
देहक पीड़ा , अस्थिक जकरण
नै छी आब कथू सँ परेशान
अछि ने अन्हार आ नै इजोत
सभटा बुझी पड़ैए एकै सामान
आब कतऽ अछि जिनगी कतऽ अछि जान !
व्यंजन नाना प्रकारक बनल
तैयो बुझी पड़ैए मोन अछि भरल
नै कोनो ललसा नै कोनो लोभ
कथी पर करब आब ओतेक शान
आब कतऽ अछि जिनगी कतऽ अछि जान !
कतऽ अछि आब लहर ओ उमंग
ठहरि गेल जिनगी शिथिलताक संग
नै कोनो लाज नै कोनो शर्म
नै कोनो हकीकत नै कोनो भ्रम
नै अछि अंगना हमर नै अछि दलान
आब कतऽ अछि जिनगी कतऽ अछि जान !
( २ )
अनुभव ..........
जे कियो नै रहल हेता असगर
हुनका की मालूम जे की छिऐ डर- ओ अनुभव
की छिऐ सम्वेदना की छिऐ अकेलापन
ख़ामोशी , सरसराहट , आहट, सूनापन
भरोसा कोना हेतैन अपना आप पर
जे कियो नै रहल हेता असगर !
ऐनामे मुँह नै देखने हेता ओही रुपे
नै पहचान हेतैन अपन स्वरुप के.....
एक जिन्दा सुगबुगाहटक तलाशमे
सुतलोमे.... नै जगेने हेतैन ....बिस्तर
जे कियो नै रहल हेता असगर !
हुनका की मालूम जे की छिऐक दूर सँ
अबैत आटा चक्कीक ह्र्द्य- कम्पन .... पुक-पुक,
ओ जेठक दुपहरियामे चिल्का के.. हकरब
टुक -टुक तकैत बगरा केँ देखैत ....आकि
अंगनामे पथार गौह्मक - मरुवाक पसरल
जे कियो नै रहल हेता असगर !
हुनका की मालूम जे की छिऐ डर- ओ अनुभव ! !
३
एखुनका मास्टरक व्यथा
सोचलहुँ अध्यपक बनि कऽ हमहू ड़ेंगाएब दिन राति...!
मुदा मोनक भरम छल ई जखने स्कूल पहुचलौं
देख विद्यार्थी हँसऽ लागल पुछलक कोन गृह सँ एलौं!
एगो विद्यार्थी ठाढ़ भऽकऽ सुनबऽ लागल खिस्सा ........!
अहाँसँ पहिने जे मास्टर छल हुनकर की भेल दशा !!
एगो विद्यार्थीक गलती पर देलखिन डंडा मारि .....
तेहन उछन्नर देलियनि हुनका भगलथि मानि कऽ हारि!
अहाँ जनि एहन गलती करब नै करब एहन शैतानी
नै तँ दइये दिनमे सभ मिल कऽ याद परा देब नानी ...!
कल जोरि कहिलिऐ, बौआ नै अहाँक कोनो दोख
ई परिवर्तन पहिने लवितहुँ तँ हमहूँ रहितौं निधोख .....!
हमहूँ रहितौं निधोक लितौं डंडा चारि बीत.....!
तोड़ितहूँ दुनु टांग मॉसटरबा क फेर जिनगी मंगबितहूँ भीख...!!
२
रमा कान्त झा, सौराठ मधुबनी
(बिहार
)
!!!देखू भ्रष्टाचारक बहल बसात !!!
देखू भ्रष्टाचारक बहल बसात,
चारा खा गेल मानुस कुपात,
हवा पीगेल राजा ,कोना बहत बसात ,
खेल बना देल तमासा ,
सिनेमा घरमे लागि गेल सिला के जबानी ,
ओ बनि सर्वस्व, जेल के बनि बसी ,
नर्तक भेल जनता ,
गैस तेलपर चालक डंडा ,
बिजली रानी बरी सियानी ,
चूपेसँ लगेलक झटका ,
देखू भ्रष्टाचारक बहल बसात!!
देलही बनल ददल के आड़ा ,
राजनीत के खोदल खड़ा ,
जनता नोर पोछि रखत दुपट ,
टोकी कपार सौँसे राखी सिलबटिआ ,
राजनीतिक नेता सभक अपना बाटा,
देखू भर्ष्टाचारक बहल बसात ,
ओकर किसानसँ नाता ,
लोनइहर सभ कटै बैंकक चक्र ,
भासल जनता बनल मुँह तक ,
मुख्य मंत्री बनि ,
नेनोमे देल टाटा केँ टकर ,
भाषण देय भऽ गेली महरानी ,
सिंगुर केँ बना देल सुन्दुर क कहानी ,
रोजगार सभ भेल चौपट ,
भाषण देल फटाफट फेर टाटा ,
आब ने आयत फेर टाटा ,
ओ बनल फ़िल्मी एक्टर ,
आ बनल फ़िल्मी डाइरेक्टर ,
दुनु कहल एक्सन बनल तिहार जेल सलेक्सन ,
सुन बन जीवन हमर ,
बाबूक नै चलल कुनु कनेक्सन
देखू भ्रष्टाचारक बहल बसात !!
१.डॉ॰ शशिधर कुमर २ किशन कारीगरनवीन कुमार "आशा"
१.
डॉ॰ शशिधर कुमर
एम॰डी॰(आयु॰) – कायचिकित्सा
कॉलेज ऑफ आयुर्वेद एण्ड रिसर्च सेण्टर, निगडी – प्राधिकरण, पूणा (महाराष्ट्र) – ४११०४४
डॉ॰ शशिधर कुमर
एम॰डी॰(आयु॰) – कायचिकित्सा
कॉलेज ऑफ आयुर्वेद एण्ड रिसर्च सेण्टर, निगडी – प्राधिकरण, पूणा (महाराष्ट्र) – ४११०४४
१
सभ सँ रसगर माएक भाषा (गीत)
सभ सँ रसगर माएक भाषा,
भाषा सँ मीठ नञि हो मिसरी ।
करी ज्ञानार्जन पढ़ि बहुत विधा,
पर निज भाषा केँ जुनि बिसरी ।।
भाषा जे पशु सँ भिन्न केलक,
भावाभिव्यक्ति केर चिन्ह देलक ।
रटि दोसर बोली, बनि सुग्गा,
अहँ ओहि भाषा केँ जुनि बिसरी ।
सभ सँ रसगर माएक भाषा,
भाषा सँ मीठ नञि हो मिसरी ।।
हो सारि प्रिय, सरहोजि प्रिय,
पत्नी केँ राखी सटा हृदय ।
पर अछि अस्तित्व जनिक कारण,
अहँ ओहि माता केँ जुनि बिसरी ।
सभ सँ रसगर माएक भाषा,
भाषा सँ मीठ नञि हो मिसरी ।।
माएक भाषा , अप्पन भाषा ।
मिथिला – भाषा, अप्पन भाषा ।
परहेज किए एहि भाषा सँ ?
आउ एहि पर हम सभ गर्व करी ।
सभ सँ रसगर माएक भाषा,
भाषा सँ मीठ नञि हो मिसरी ।।
२
गे सजनी ! फोल कने फेर ठोर (गीत)
कमल नयन लखि,
मधुर वयन सुनि,
हुलसित मन ई चकोर ।
गे सजनी ! फोल कने फेर ठोर ।।
हमरा एते तोँ जुनि तरसा गे ।
अपन अधर मधु रस बरिसा दे ।
जुनि बन तोँ एतेक कठोर ।
गे सजनी ! फोल कने फेर ठोर ।।
बोल - सुबोल हृदय उद्बेधल ।
तोहर सरिस दोसर नञि देखल ।
उर – अन्तर उठय हिलोर ।
गे सजनी ! फोल कने फेर ठोर ।।
कोयली जदपि सातहु सुर सीखल ।
तदपि सखी , तोहरा नहि जीतल ।
मधु भरल छौ पोरे पोर ।
गे सजनी ! फोल कने फेर ठोर ।।
३
हम नञि कहब कि ......... (गीत)
हम नञि कहब कि फूल मे गुलाब छी अहाँ,
हमर जिनगी केर स्वप्न ओ “ताज” छी अहाँ ।
मुदा जिनगीक एकसरि अन्हरिया मे विकसित,
सुन्नर ओ सुमधुर प्रभात छी अहाँ ।।
हम नञि कहब कि “सुष्मिता” सँ नीक छी अहाँ,
“ऐश्वर्या” केर जेरॉक्स प्रतीप छी अहाँ ।
अहाँ नञि चाही हमरा, ई इच्छा अहँक,
मुदा अहीं हमर अन्तरा , ओ गीत छी अहाँ ।।
किछु अन्यथा ने सोचब, से आग्रह हमर,
एक कवि केर दुस्साहस केँ कऽ देब क्षमा ।
अहाँ अँऽही रहब, हऽम हमही रहब,
अहँक चाहत रखबाक हमर हस्ती कहाँ !!
४
बनि जयतहुँ हम बच्चा (गीत)
आइ अनायस, हमर मोन मे, सुन्नर सनि एक इच्छा ।
ओ बीतल दिन आपिस चलि अबितय, बनि जयतहुँ हम बच्चा ।।
सरस बसन्तक अबितहि भोरे, बीछय जयतहुँ टिकुला ।
बिनु मजड़ल, आमक झाँखुड़ तर, टाँगि लगबितहुँ हिड़ला ।
दैत्यक पहड़ा, जेठ - दुपहरिया, पर लोभेँ बम्बईय्या ।
बौअइतहुँ गाछी – कलमेँ, पाबितहुँ मालदह – कलकतिया ।
पाकल पीयर – लाल बैड़ हम, जेबी भरि – भरि अनितहुँ ।
लिच्ची जामुन आओर जिलेबी, किछु खयतहुँ, संग लबितहुँ ।
भूत – पड़ेतक डऽर तऽ, चलि जयतय पड़ाय कलकत्ता ।
ओ बीतल दिन आपिस चलि अबितय, बनि जयतहुँ हम बच्चा ।।
साओन मास - पहिल वर्खा , बम्मा सँ खसइत झड़ – झड़ ।
जाय नहयतहुँ, जेना पहाड़क, कल - कल सुन्नर – निर्झर ।
सण्ठी केँ धुधुआय बनबितहुँ, सिगरेटक हम नाना ।
घूर मे दऽ अधखिज्जू आलू , तकर बनबितहुँ साना ।
चोड़ा – नुका, निज माए – बाप सँ, जयतहुँ दौड़ल भोड़हा ।
कोमल - हरियर - कञ्च – बदाम, उखाड़ि बनबितहुँ ओड़हा ।
फलना केँ रखबाड़ पकड़लक, भेल गाम भरि चर्चा ।
ओ बीतल दिन आपिस चलि अबितय, बनि जयतहुँ हम बच्चा ।।
दुर्गापूजा – छठि - दिवाली, पावनि तीन सहोदरि ।
मास दिवस इस्कूल दरस नञि, पावनि सम नञि दोसर ।
की भसान केर छल उमंग, की सुन्नर हुक्का – लोली ।
खेल कबड्डी – किरकेट - गोली, खेली नुक्का – चोरी ।
चौठ – चन्द्र, मिथिलाक विशेषीकृत पावनि अति अनुपम ।
भाँति – भाँति पकवान देखि, बढ़ि जाय हृदय स्पन्दन ।
घण्टा – घण्टा बन्शी पाथितहुँ, रोहुक आश लगओने ।
रोहु – बोआरि ने, पोठी दू टा, अबितहुँ हाथ डोलओने ।
बन्शी लऽ घुमितहुँ भरि दिन, पोखड़ि – डाबर ओ खत्ता ।
ओ बीतल दिन आपिस चलि अबितय, बनि जयतहुँ हम बच्चा ।।
५
आबहु मिता छोड़ू (गीत)
गोल – गोलैसी, पर – पञ्चैती ।
गप्प अनेरोक, कानाफुसकी ।
आबहु मिता छोड़ू ।
दुनिञा देखू दौड़ि रहल अछि, अपने घसड़ब छोड़ू ।
हे यौ , अपने घसड़ब छोड़ू ।।
कमजोरहा पर देखबी धाही ।
पुस्त - पुस्त केर करी उखाही ।
बात – बात पर लट्ठ - लठैती ।
घऽरे फनफन, बाहर लाही ।
बड़ बुत्ता जँ, अहँक देह मे, नूतन सर्जन कऽरू ।
हे यौ , नूतन सर्जन कऽरू ।।
ओ केलन्हि, से नीक ने कएलन्हि ।
फलना जिनगी व्यर्थ गमओलन्हि ।
मुइलहा सारा कोरि भर्त्सना ।
सकल अकारथ हुनक सर्जना ।
आनक कृत्य अकृत्य अतीते, अहीं नीक नव गऽढ़ू ।
हे यौ , अहीं नीक नव गऽढ़ू ।।
ओ जिनगी भरि कयल ऊकाठी ।
आम खेलक आ देलक आँठी ।
आब नरक सँ देखथु टकटक ।
हम्मर बोझा , हुनिकर आँटी ।
रोपल आन बबूड़, गलत छल, अहीँ काँट जुनि रोपू ।
हे यौ , अहीँ काँट जुनि रोपू ।।
दऽड़ दड़बज्जा, चौक चौबटिया ।
व्यर्थक गप्प, अनर्गल चर्चा ।
एकर फूसि, ओकरा केँ लाड़णि ।
अपन मजा लेऽ अनका चाड़णि ।
अपन समय बहुमुल्य नाश कय, अनका दोष ने मऽढ़ू ।
हे यौ , अनका दोष ने मऽढ़ू ।।
६
अरिकोंच (कविता)
हरियर बड़का – बड़का पात, देखू कत्तेक सुन्नर लाग ।
ऊगय अपनहि – आप, पनिगर खत्ता - बाड़ी - झाड़ी ।।
केओ “अरिकञ्चन” कहय, हऽम कही “अरिकोंच” ।
अहाँ “अरकान्चू” बुझू, स्वाद एक्कहि मनोहारी ।।
पात पिठार संग बान्हल, सरिसो तेल चक्का छानल ।
नेबो खूब दए झोड़ाओल, पड़िसल तीमन सोझाँ थारी ।।
संगहि भात वा सोहारी, झँसगर अरिकोंचक तरकारी ।
लागय भकभक तइयो नीक, एकर महिमा छी भारी ।।
गामक बच्चा – बच्चा जान, शहरक अलखक चान ।
जे अछि खएने - सएह बूझय, आन तीमन पर भारी ।।
लागय किनको जँ फूसि, वा हो मन मे जँ झूसि ।
चीखि देखू एक बेर , लागत मन मे पसारी ।।
२
किशन कारीगर
नोर झहरि रहल छल।
बहिन उठि नैहर सँ सासुर बिदा भेलीह
बपहारि काटि कानि रहल छलीह
हमहू बाप बाप कानि रहल छलहुँ
आखि सँ टप टप नोर झहरि रहल छल।
माए गे माए भैया औ भैया
एसगर हम आब जा रहल छी
भरदुतिया मे आएब अहाँ
एतबाक आस लगेने हम जा रहल छी।
छूटल नैहर केर सखी बहिनपा
आब मोन पड़त सब साँझ भिंसरबा
छूटल बाबू केर दुअरिया
डोली उठा ल चल हो कहरबा।
जाउ जाउ बहिन जाउ अहाँ अपना गाम
भरदुतिया मे आएब हम अहाँक गाम
माए हमर पुरी पका कए देतीह
हम नेने आएब चिनीया बदाम ।
जुनि कानू बहिन पोछू आखिक नोर
आब सासुर भेल अहाँक अप्पन गाम
सास ससुर केर सेबा करब
व्यर्थ समय गमा नहि करब अराम।
जेहने अप्पन माए बाप
तेहने सास ससुर
नहि करब कहियो झग्गर दन
लोक लाज केर राखब धियान।
भैया यौ भैया अहाँ ठीके कहैत छी
नहि करब हम केकरो स झगरदन
सभ सँ मिली जुलि के हम रहब
गृहलक्ष्मीक दायित्व केर करब निरवहन।
मुदा कोना क कहू औ भैया
छूटल नैहर बिदा भेल छी सासुर
माए कनैत अछि बाबू के लगलैन बुकोर
टप टप झहरि रहल अछि आखि सँ नोर।
धैरज राखू बहिन जाउ एखन अपना गाम
राखि मे चलि आएब नैहर बाबू केर गाम
हसी खुशी सँ गीत गाएब
सभ सखी मिली समा चकेबा खेलाएब।
सभ के प्रणाम क बहिन बिदा भेलीह
मुदा स्नेह स कानि रहल छलीह
दुनू भाए बहिन कानि रहल छलहु
आखि सँ टप टप नोर झहरि रहल छल।
३
नवीन कुमार "आशा"
करेजक प्यास
करेजक तूँ छँ प्यास
ने जँ देखि तोरा प्रिय
ने लागे किछु नीक
तोरा लेल जतबा कहू
ओ होयत कम !
ने हमरा छल आस
जकर करी आरती
ओ बनत प्राणप्रिय
करेजक ...............!
ने करेज कहल माने प्रिय ,
ने चित अछि स्थिर
आजुक राति जुनि करु लाज
बस बनि जउ एक दोसरक साज
करेजक तूँ.............!
सजनी जुनि मुनियौ अपन नयन
आशा बनाओत ओकरा दरपण ,
ठोर जखन ठोरमे मिलै
मौधक ओ एहसास देइत अछि
करेजक...
मृगनयनी हे रुपवती
कते कहू अहाँक बारमे,
आजुक राति जे देखल तोरा
नवीन अंग गेलौं सिहरि
करेजक..............!
आब कते करु तोहर बखान
प्रिय चलू करी मिलान ,
आजुक राति ली हम कसम
देब अहँक जीवन धरि संग
करेजक तूँ छँ प्यास
२
परी छी
परी छी अहाँ नील गगनक नैन छी चैन..
इजोरियाक छी चाँद दीपक छी ज्योति ..
तनक छी खुशबु होंठक छी मौध
सदिखन देखि अहींक स्वप्न कि हमर बनब दर्पण..
प्रियशी कखन आएब अहाँ कहिया तक सताएब अहाँ
परी छी अहाँ .....
...
नैनमे अछि अहींक स्वप्न अहाँ बिनु जीवन अछि तंग..
करुणा संग विनति करियो गे ने तुँ पहुँचबिए ठेस ...
ने तँय आशा जिबैत मरि जाएत मरलो बाद घुरि ओ आओत
तोरा अपन सजनी बनाओत...परी छी अहाँ नील गगनक....
१.रामदेव प्रसाद मण्डल ‘झारूदार’ २डा0अरुण कुमार सिंह
१
रामदेव प्रसाद मण्डल ‘झारूदार’, मैथिलीक पहिल जनकवि आ मैथिलीक भिखारी ठाकुर रामदेव प्रसाद मण्डल ‘झारूदार’क गीत आ झारु।
रामदेव प्रसाद मण्डल ‘झारूदार’
झारू-
सत् कर्मसँ ऐ दुनियाँमे।
शान्तिक संग सुख छै कुल।।
असत् संग संगति करबै तँ।
जीवन गुजरत बनि कऽ शूल।।
गीत-1
सत् मे अटल रहू बाबू।
सत्तक सुखमे देर छै।।
असत् अज्ञान नरक केर भागी।
ई जीवन अन्धेर छै।।
जीवन डगरमे सत् करू संिचत।
बितै नै पल सतसँ वंचित।।
छोड़ि असत जे सतमे जीबए।
से दुनियाँमे शेर छै।।
असत.....................।
असत छोड़ि जे सत् नै धरै छै।
दुक्खक घर नरकमे परै छै।।
सत छोड़ि असतमे जीबए
तकरा तँ दुख ढेड़ छै।।
असत...................।
सत डगरमे फुले-फूल छै।
डगर असतमे भरल शूल छै।।
जे परल अज्ञान अंधेरा।
ई बुझैमे फेर छै।।
असत.................।
झारू
हिन्दु मुश्लिम सिक्ख इशाई।
एके गाछक सभ फूल यौ।।
एके प्रकृति सभकेँ रचलकै।
दु बुझनाइ छी भूल यौ।।
गीत-
जाइत धर्मक सीमा तोरू।
मानवसँ मानवकेँ जोरू।।
जब एकटामे सभ मिल जुड़बै।
देश हेतै मृदुल यौ।।
एके................।
जगत गुरूवार सभ रचना केलकै।
मेल एकताक मंतर देलकै।।
जन जोरू जन फोरू बैनक।
सभकेँ चटाबै धुल यौ।।
एके..........।
झुठ-फुसक आइर बनल छै।
अपनो भैया गैर बनल छै।।
अर्थक अनर्थ लगा कऽ।
देशकेँ भोंकै छी शूल यौ।
एके.........।
२
डा0अरुण कुमार सिंह
प्रियवर सम्पादकजी
प्रियवर सम्पादकजी
यथोचित
अहिना सम्पादकीय लिखैत रही
मने-मन हर्षित होइत रही
सत्यसँ भेंट करैत रही
शब्दक अर्थ बुझैत रही
गरल मुर्दाकेँ उखारैत रही
नव-नव इतिहास बनाबैत रही
मिथिला,मैथिली एवं मैथिलकेँ परिभाषित करैत रही
युग-युगसँ परिव्याप्त गलतफहमीकेँ सुधारैत रही
परिवारवादसँ मैथिलीक रक्षा करैत रही
वर्त्तमान् क कुचक्र चालिक पर्दाफाश करैत रही
मैथिलीक हत्याराकेँ सजा दियाबैत रही
मैथिल,ननमैथिल एवं सोइतक झगड़ाक फरिच्छोंठ करैत रही
मैथिलीक आवाजकेँ जनता-अदालत धरि पहुँचाबैत रही
आक्रोषितक आक्रोषकेँ आशीर्वचण बुझि अपनाबैत रही
मैथिलीकेँ लहटा दिस जएबामे मदति करैत रही
मैथिलीक प्रकाण्ड विद्वान प्रोफेसरकेँ शुद्ध- शुद्ध उच्चारण सिखाबैत रही
कब्रमे लटकल पाइरकेँ अपन प्रतिष्ठा बचैबाक पाठ पढबैत रही
अवसरवादीक अवसरवादिताकेँ बाँचैत रही
वैशाखी छोड़ि अपना बलेँ खाड़ होइत रही
मिथिलाक्षरकेँ पुनरस्थापित करबाक प्रयास करैत रही
विधि, विज्ञान,वाणिज्य एवं नव-नव प्रौद्योगिकीक संग मैथिलीकेँ जौड़ैत रही
मिथिला,मैथिलीक विकासमे सदति लागल रही
सम्पूर्ण विश्वमे अपन स्थान निर्धारित करैत रही
विदेह नूतन अंक मिथिला कला संगीत
१.ज्योति सुनीत चौधरी २.श्वेता झा (सिंगापुर) ३.गुंजन कर्ण४.इरा मल्लिक ५.राजनाथ मिश्र
१.
ज्योति सुनीत चौधरी
जन्म स्थान -बेल्हवार, मधुबनी। ज्योति मिथिला चित्रकलामे सेहो पारंगत छथि आ हिनकर मिथिला चित्रकलाक प्रदर्शनी ईलिंग आर्ट ग्रुप केर अंतर्गत ईलिंग ब्रॊडवे, लंडनमे प्रदर्शित कएल गेल अछि। कविता संग्रह ’अर्चिस्’ प्रकाशित। ज्योति सम्प्रति लन्दनमे रहै छथि।
दीयाबाती
२.श्वेता झा (सिंगापुर)
४.
इरा मल्लिक, पिता स्व. शिवनन्दन मल्लिक, गाम- महिसारि, दरभंगा। पति श्री कमलेश कुमार, भरहुल्ली, दरभंगा।
५.
राजनाथ मिश्र
विदेह नूतन अंक गद्य-पद्य भारती
१. मोहनदास (दीर्घकथा):लेखक: उदय प्रकाश (मूल हिन्दीसँ मैथिलीमे अनुवाद विनीत उत्पल)
२.छिन्नमस्ता- प्रभा खेतानक हिन्दी उपन्यासक सुशीला झा द्वारा मैथिली अनुवाद
३.
बिपिन कुमार झा-श्री देवब्रत बसुक संस्कृत कथाक मैथिली अनुवाद
सुख केँ मृगमरीचिका बुझू।
[एहि कथा केर अनुवादक बिपिन कुमार झा राष्ट्रिय संस्कृत संस्थान, मानितविश्वविद्यालय, श्री सदाशिव परिसर पुरी, ओडिशा केर साहित्य विभाग मे अध्यापनरत छथि। कोनो प्रकारक टिप्पणी kumarvipin.jha@gmail.com पर सादर अपेक्षित]
बालबोधिनी, अनूदित कथा, मूल संस्कृत लेखक श्री देवब्रत बसु
कोनो राजा अपन वृद्धावस्था मे अपन बेटा के राज्यक भार दय के स्स्वयं जंगल दिस तपस्या करबाक हेतुअ प्रस्थान कयलथि। बाटहि मे कोनो तेजस्वी पुरुष सऽ भेंट भेलन्हि। राजा हुनका नम्रता पूर्वक नमस्कार केलथि। ओ तेजस्वी पुरुष पुछलथि हे राजा ! आई नहिं त अहाँक संग कोनो सैइक अछि नहि तऽ कोनो राजचिह्न! न रक्षक , न घोडा। एना असगरेअ कतय जाइत छी?
राजा बजलाह- महोदय! संसारमोह के छोडि कें जंगल जाइत छी।
तेजस्वी कहलथि- की अहाँ केर निश्चय दृढ अछि? क्रोध सँ, अपमानित भय के, उपेक्षित भय के, पराजय मे अधिक हानि प्राप्त कय के कदाचित् संसार त्याग करबाक मन करैत अछि। किन्तु बितैत समय केर संग स्वयं के संसार मे सामंजस्य बनेबाक लोक प्रयास करैत अछि। अहाँ तऽ ओहि प्रकारक नहि छी जे हारि मानि ली?
हे महात्मा! हम उत्तम राजवंश मे उत्पन्न भेलहुँ। हमर बहुतो रानी सन्तान छथि। हम बहुतो इनार आ पोखरि खुनाओल। पूजा व्रत आदि बहुत कयल। बहुतो देश जितलहुँ। विद्यालय आ चिकित्सालय सेहो प्रतिष्ठापित करायल। किन्तु कतहु हमरा सुख नहिं भेटल। एकर की कारण?
कनिक काल रुकि के ओ तेजस्वी नजदीके मे विद्यमान नीमक गाछ देखा के बजलाह- हे राजा! ई नीमक गाछ तीते टा होइत अछि। प्रार्थना सँ, दान सँ, पूजा सँ की एकर मधुर फल प्राप्त कयल जा सकैत अछि? संसारो अही नीमक गाछ जँका अछि। ओ मृगमरीचिका अपना सभ के एम्हर स ओम्हर घुमबैत अछि। मृत्यु नजदीक एलाओ पर सुख नहि भेटैत अछि। सत्कर्म आ अनुष्ठान सँ, भगवान केर धान सँ, शरणागति सँ सुखक आशा रखबाक चाही न कि अन्य प्रकार सँ।
दोसरे क्षण ओ तेजस्वी नहिं देखाई देलथि। भगवाने वस्तुतः हुनक तत्त्व बुझेबाक हेतु एहि रूप आयल छलाह ई सोचि राजा डेग आगू बढवैत भगवान केर स्मरण करैत बढि गेलाह।
बालानां कृते
१. डॉ॰ शशिधर कुमर “विदेह” २. इरा मल्लिक ३.कुन्दन कुमार ४.कैलाश कामत
१
दियाबातीक समय थिक । किछु छोट – क्षिण धिया – पुता केर मित्र मण्डली जमा अछि । ओ सभ एतबहु छोट नहि कि किछु नञि बुझल होइ । ओकरा सभ केँ ई तऽ बुझल छै कि रॉकेट नामक कोनो चीज़ होइत छै जे चान पर जा सकैत अछि आ मनुक्खो केँ लऽ जा सकैत अछि । ओकरा सभ केँ ईहो बुझल छै कि फटक्का मे रॉकेट नामक एकटा फटक्का होइत छै जे अकाश मे उड़ैत छै । पर ओ सभ एतबो पैघ नञि कि सभटा बात बुझले होइ । ओकरा सभ केँ ई नञि बूझल जे फटक्का वला रॉकेट नञि तऽ अपनहि चान पर जा सकैत अछि आ नहिञे ककरो चान धरि लऽ जा सकैत अछि । अपन घऽरक पैघ सदस्य द्वारा आनल फटक्का वला रॉकेट केँ देखि कऽ ई अबोध धिया – पुता सभ की की कल्पनाक उड़ान भरैत अछि से एहि बाल – गीत मे वर्णित अछि । देखल जाए :-
चल रॉकेट ! उड़ान भर ।
लऽ चल हमरा चान पर ।
चन्ना मामा शोर करै छथि, बैसल आसमान पर ।।
मामा भेटथिन्ह, मामी भेटथिन्ह ।
नाना भेटथिन्ह, नानी भेटथिन्ह ।
नाना सँ खूब खिस्सा सुनबै, सूतए काल दलान पर ।।
मामा संगे सौंसे घुमबै ।
दुर्गा - पूजा मेला देखबै ।
नटुआ नाच, सिनेमा, नाटक, देखबै दुर्गा – थान तर ।।
कचड़ी खएबै, मुरही खएबै ।
रसगुल्ला बलुसाही खएबै ।
चूड़ा – दऽही – गरम जिलेबी, नथुनी साव दोकान पर ।।
ओहि ठाँ माएक दूध भात नञि ।
ओहि ठाँ बाबू, बहिन, भाए नञि ।
ओहि ठाँ हम ने रहबै हरदम, घुरि फेर अएबै गाम पर ।।
२
इरा मल्लिक, पिता स्व. शिवनन्दन मल्लिक, गाम- महिसारि, दरभंगा। पति श्री कमलेश कुमार, भरहुल्ली, दरभंगा।
माँ!!!!
माँ हमरो कीनि दिअ खिलौना!
खेलब मोन भरि,
नहि उत्पात मचायब,
नहि पसारब आब,
हम कोनो घेउना,
माँ हमरो कीनि दिअ खिलौना।
ना ना नहि करू,
जिद अहाँ छोड़ू,
आनि दिअ कनी सुंदर सुन्दर,
भालू, बन्दर, खग, मृग छौना,
माँ हमरो कीनि दिअ खिलौना।
जाउ बजार अहाँ जल्दी सँ,
करु नहि देर ,
हमरो सँग लS लिय,
रिमोटवाSल्ला ओ मोटर गाड़ी,
हवाइ जहाज किनू,
होइ महग या भारी,
बैटरीवाला मोटर-बोट हो,
हाथी .घोड़ा,या गुड़िया छोट हो,
ढोल, मजीरा,ड्रम, कैसियो,
जे पसंद हुअए अहाँकेँ मैया,
कीनि दिअ नहि ताकु रुपैया,
माँ हमरो कीनि दिअ खिलौना।
लेकिन माँSS!
नहि चाहि हमरा,
बंदूक ,रायफल, तीर, कमान,
खेल खेल मे हम नहि सीखी,
हिंसा सनके पाप ,
हम छी भारतमाँक सपूत,
हमरा भरS के अछि ,
बड्ड ऊँच उडान ,
जन जनक रच्छा कS सकी,
देशक कय सकी कल्यण,
देश मे आनी खुशहाली,
बालपन क,
खेल खेल मे.
पूर्वाभ्यास एकर कS ली,
माँ! हमरो कीनि दिअ खिलौना।
३
कुन्दन कुमार
आँखि झूठ नै बजैत अछि,
राज हृदयक आँखि खोलैत अछि।
पुछलिऐ कतेको बेर,
ऐ दिल!
कनी बताउ हमरा,
ओ कोन घड़ी छल,
ओ केहेन पल छल!
जहि पल मे ,
हम दS देने छलहुँ,
अहाँ केँ,
आन क हाथ,
करु नै धोखा,
नहि करु प्रपंच,
बता दिअ हमरा,
हृदय हारैक कारण!
नीलामी तेँ नै लगा कऽ,
बैसल छलहुँ हम,
हाय लटकि गेलहुँ हम,
ई केहेन फंदा मे,
अनजान सफर अछि.
अनजान अछि रास्ता,
मंजिलक कोनो ठेकान नै,
चलल जा रहल छी हम कतय,
तैयो!
हमरा लए,
तीख रौद रहितो,
मस्त पवनक झकोर बुझि.
मोन सँ कहैत छी,
सुहाना सफर अछि अपन,
कहैत छैक,
चलनाइ जीवन थिक,
निरन्तर, लगातार, अनवरत!
४.
कैलाश कुमार कामत, पिताक नाओं- श्री गंगाराम कामत , माताक नाओं- श्रीमती सुनीता देवी, गाम- बेरमा, भाया- तमुरिया , थाना- मधेपुर, जिला- मधुबनी , (बिहार)
मधुबनी जिलाक बेरमा गामक मध्य विद्यालयमे पढ़ैत कैलाश कामत, सातमाक छात्र छथि बड़ लगनसँ फोटो बनबै छथि।
बच्चा लोकनि द्वारा स्मरणीय श्लोक
१.प्रातः काल ब्रह्ममुहूर्त्त (सूर्योदयक एक घंटा पहिने) सर्वप्रथम अपन दुनू हाथ देखबाक चाही, आ’ ई श्लोक बजबाक चाही।
कराग्रे वसते लक्ष्मीः करमध्ये सरस्वती।
करमूले स्थितो ब्रह्मा प्रभाते करदर्शनम्॥
करक आगाँ लक्ष्मी बसैत छथि, करक मध्यमे सरस्वती, करक मूलमे ब्रह्मा स्थित छथि। भोरमे ताहि द्वारे करक दर्शन करबाक थीक।
२.संध्या काल दीप लेसबाक काल-
दीपमूले स्थितो ब्रह्मा दीपमध्ये जनार्दनः।
दीपाग्रे शङ्करः प्रोक्त्तः सन्ध्याज्योतिर्नमोऽस्तुते॥
दीपक मूल भागमे ब्रह्मा, दीपक मध्यभागमे जनार्दन (विष्णु) आऽ दीपक अग्र भागमे शङ्कर स्थित छथि। हे संध्याज्योति! अहाँकेँ नमस्कार।
३.सुतबाक काल-
रामं स्कन्दं हनूमन्तं वैनतेयं वृकोदरम्।
शयने यः स्मरेन्नित्यं दुःस्वप्नस्तस्य नश्यति॥
जे सभ दिन सुतबासँ पहिने राम, कुमारस्वामी, हनूमान्, गरुड़ आऽ भीमक स्मरण करैत छथि, हुनकर दुःस्वप्न नष्ट भऽ जाइत छन्हि।
४. नहेबाक समय-
गङ्गे च यमुने चैव गोदावरि सरस्वति।
नर्मदे सिन्धु कावेरि जलेऽस्मिन् सन्निधिं कुरू॥
हे गंगा, यमुना, गोदावरी, सरस्वती, नर्मदा, सिन्धु आऽ कावेरी धार। एहि जलमे अपन सान्निध्य दिअ।
५.उत्तरं यत्समुद्रस्य हिमाद्रेश्चैव दक्षिणम्।
वर्षं तत् भारतं नाम भारती यत्र सन्ततिः॥
समुद्रक उत्तरमे आऽ हिमालयक दक्षिणमे भारत अछि आऽ ओतुका सन्तति भारती कहबैत छथि।
६.अहल्या द्रौपदी सीता तारा मण्डोदरी तथा।
पञ्चकं ना स्मरेन्नित्यं महापातकनाशकम्॥
जे सभ दिन अहल्या, द्रौपदी, सीता, तारा आऽ मण्दोदरी, एहि पाँच साध्वी-स्त्रीक स्मरण करैत छथि, हुनकर सभ पाप नष्ट भऽ जाइत छन्हि।
७.अश्वत्थामा बलिर्व्यासो हनूमांश्च विभीषणः।
कृपः परशुरामश्च सप्तैते चिरञ्जीविनः॥
अश्वत्थामा, बलि, व्यास, हनूमान्, विभीषण, कृपाचार्य आऽ परशुराम- ई सात टा चिरञ्जीवी कहबैत छथि।
८.साते भवतु सुप्रीता देवी शिखर वासिनी
उग्रेन तपसा लब्धो यया पशुपतिः पतिः।
सिद्धिः साध्ये सतामस्तु प्रसादान्तस्य धूर्जटेः
जाह्नवीफेनलेखेव यन्यूधि शशिनः कला॥
९. बालोऽहं जगदानन्द न मे बाला सरस्वती।
अपूर्णे पंचमे वर्षे वर्णयामि जगत्त्रयम् ॥
१०. दूर्वाक्षत मंत्र(शुक्ल यजुर्वेद अध्याय २२, मंत्र २२)
आ ब्रह्मन्नित्यस्य प्रजापतिर्ॠषिः। लिंभोक्त्ता देवताः। स्वराडुत्कृतिश्छन्दः। षड्जः स्वरः॥
आ ब्रह्म॑न् ब्राह्म॒णो ब्र॑ह्मवर्च॒सी जा॑यता॒मा रा॒ष्ट्रे रा॑ज॒न्यः शुरे॑ऽइषव्यो॒ऽतिव्या॒धी म॑हार॒थो जा॑यतां॒ दोग्ध्रीं धे॒नुर्वोढा॑न॒ड्वाना॒शुः सप्तिः॒ पुर॑न्धि॒र्योवा॑ जि॒ष्णू र॑थे॒ष्ठाः स॒भेयो॒ युवास्य यज॑मानस्य वी॒रो जा॒यतां निका॒मे-नि॑कामे नः प॒र्जन्यों वर्षतु॒ फल॑वत्यो न॒ऽओष॑धयः पच्यन्तां योगेक्ष॒मो नः॑ कल्पताम्॥२२॥
मन्त्रार्थाः सिद्धयः सन्तु पूर्णाः सन्तु मनोरथाः। शत्रूणां बुद्धिनाशोऽस्तु मित्राणामुदयस्तव।
ॐ दीर्घायुर्भव। ॐ सौभाग्यवती भव।
हे भगवान्। अपन देशमे सुयोग्य आ’ सर्वज्ञ विद्यार्थी उत्पन्न होथि, आ’ शुत्रुकेँ नाश कएनिहार सैनिक उत्पन्न होथि। अपन देशक गाय खूब दूध दय बाली, बरद भार वहन करएमे सक्षम होथि आ’ घोड़ा त्वरित रूपेँ दौगय बला होए। स्त्रीगण नगरक नेतृत्व करबामे सक्षम होथि आ’ युवक सभामे ओजपूर्ण भाषण देबयबला आ’ नेतृत्व देबामे सक्षम होथि। अपन देशमे जखन आवश्यक होय वर्षा होए आ’ औषधिक-बूटी सर्वदा परिपक्व होइत रहए। एवं क्रमे सभ तरहेँ हमरा सभक कल्याण होए। शत्रुक बुद्धिक नाश होए आ’ मित्रक उदय होए॥
मनुष्यकें कोन वस्तुक इच्छा करबाक चाही तकर वर्णन एहि मंत्रमे कएल गेल अछि।
एहिमे वाचकलुप्तोपमालड़्कार अछि।
अन्वय-
ब्रह्म॑न् - विद्या आदि गुणसँ परिपूर्ण ब्रह्म
रा॒ष्ट्रे - देशमे
ब्र॑ह्मवर्च॒सी-ब्रह्म विद्याक तेजसँ युक्त्त
आ जा॑यतां॒- उत्पन्न होए
रा॑ज॒न्यः-राजा
शुरे॑ऽ–बिना डर बला
इषव्यो॒- बाण चलेबामे निपुण
ऽतिव्या॒धी-शत्रुकेँ तारण दय बला
म॑हार॒थो-पैघ रथ बला वीर
दोग्ध्रीं-कामना(दूध पूर्ण करए बाली)
धे॒नुर्वोढा॑न॒ड्वाना॒शुः धे॒नु-गौ वा वाणी र्वोढा॑न॒ड्वा- पैघ बरद ना॒शुः-आशुः-त्वरित
सप्तिः॒-घोड़ा
पुर॑न्धि॒र्योवा॑- पुर॑न्धि॒- व्यवहारकेँ धारण करए बाली र्योवा॑-स्त्री
जि॒ष्णू-शत्रुकेँ जीतए बला
र॑थे॒ष्ठाः-रथ पर स्थिर
स॒भेयो॒-उत्तम सभामे
युवास्य-युवा जेहन
यज॑मानस्य-राजाक राज्यमे
वी॒रो-शत्रुकेँ पराजित करएबला
निका॒मे-नि॑कामे-निश्चययुक्त्त कार्यमे
नः-हमर सभक
प॒र्जन्यों-मेघ
वर्षतु॒-वर्षा होए
फल॑वत्यो-उत्तम फल बला
ओष॑धयः-औषधिः
पच्यन्तां- पाकए
योगेक्ष॒मो-अलभ्य लभ्य करेबाक हेतु कएल गेल योगक रक्षा
नः॑-हमरा सभक हेतु
कल्पताम्-समर्थ होए
ग्रिफिथक अनुवाद- हे ब्रह्मण, हमर राज्यमे ब्राह्मण नीक धार्मिक विद्या बला, राजन्य-वीर,तीरंदाज, दूध दए बाली गाय, दौगय बला जन्तु, उद्यमी नारी होथि। पार्जन्य आवश्यकता पड़ला पर वर्षा देथि, फल देय बला गाछ पाकए, हम सभ संपत्ति अर्जित/संरक्षित करी।


c: text/html

text:
‘समकालीन मैथिली कविता’क
समीक्षा
सािहत्य अकादमी द्वारा सन् 1961सँ लऽ कऽ 1980 धरि प्रकाशित मैथिली कविताक बीछल संकलनक प्रकाशन सन् 1988ई.मे भेल अछि, एकर शीर्षक देल गेल ‘समकालीन मैथिली कविता’। सन् 1909मे मिथिलाक मािटपर जन्म लेल साहित्यकार स्व. तंत्रनाथ झासँ लऽ कऽ आधुनिक पिरहीक कवि श्री सुकान्त सोम सहित 21 गोट कविक 68 गोट कविताक संग्रहक संपादक द्व छथि- श्री भीमनाथ झा आ श्री मोहन भारद्वाज। ‘त्रिधारा’ आ ‘वीणा’ सन चर्चित कविता संग्रहक रचयिता भीमनाथ जी मूलत: कवि छथि आ श्री मोहन जी मैिथलीक चर्चित समीक्षक मानल जाइत छथि।
संग, विचार मूलक, श्रैंगारिक विरह, वाल साहित्य आ देशकालक दशापर आधारित रचनाकेँ प्राथमिकता देल गेल। प्रस्तावनामे उल्लेख कएल गेल जे पहिने मात्र पंद्रह गोट कविक रचना संकलन करवाक छल, मुदा विछवामे कठिनता कारणेँ एकरा 21 धरि कऽ देल गेल। आव प्रश्न उठैत अछि जे कविक संख्या 21 आ कविताक गणना 68। वीस खर्खक जे परिधि बनाओल गेल ओहिमे बहुत रास एहेन रचनाकार छूटल छथि जनिक रचना सभ एहि पोथीमे छपल किछु रचनासँ वेसी विम्वित मानल जा सकैछ। जौं ‘समकालीन मैथिली कवि’ शीर्षक रहितए तँ प्रासंगिक मानल जा सकैत छल, परंच कविता-समकालीन लिखल गेल आ किछु चर्चित कविताकेँ कात कऽ देल गेल ई सर्वथा भ्रामक। संपादक मंडल कविताक गणना बढ़ा सकैत छलाह, किएक तँ किछु कविक चारि-चारि रचना छपल अछि मायाबावूक तँ पाँच गोट कविता देल गेल। मायाबावूक रचनासँ कोनो गतिरोध नहि मुदा जौं किछु चर्चित कविता छुटि गेल छल तँ मायाबावूक संग-संग अन्य रचनाकारक छपल कविताक गणना कम कएल जा सकैत छल। मैथिली भाषाक दुर्भाग्य मानल जाए कि एहि संग्रहमे समाजक मुख्य धारसँ कात लागल रचनाकारक संग-संग कवयित्री सबहक एकोटा रचना नहि देल गेल। मैथिलीक चर्चित कवयित्री डाॅ शेफालिका वर्मा जीक कविता संग्रह विप्रलब्धा 1974ई.मे प्रकाशीत भेल। हुनक पहिल कविता ‘पावस प्रतीक्षा’ 1965ई.मे मिथिला मििहरमे छपल छल। श्रीमती सुभद्रा सिंह ‘पाध्या’ 1970 दशकमे मैिथलीक चर्चित कवयित्री छलीह। श्रमती श्यामा देवी, श्रीमती इलारानी सिंह सन् मॉजल कवयित्रीकेँ विसरब आश्चर्य जनक अछि। ‘समय रूपी दर्पणमे’ कविताक कवि गोपेशजी, हे भाई’ कविताक कवि फजलुर रहमान हाशमी जी, ‘कोइली’ शीर्षक कविताक कवि श्री चन्द्रभानु सिंह जी, बालुक करेजपर गीतक रचनाकार श्री विलट पासवान विहंगम, जागरण गान, माला कवि स्व. काली कान्त झा बूच सन रचनाकारक कविता सबहक प्रासंगिकतापर प्रश्नचिन्ह लगाएव उचित नहि। श्री भीमनाथ बावू आ भारद्वाज जी सन पारखी लोक एहि रचनाकेँ कोना विसरि गेलनि! भऽ सकैत अछि कोनो अपरिहार्य परिस्थिति भेल होनि।
एहि लेल संपादक मंडलक पूर्वाग्रह नहि मानल जा सकैत अछि, किएक तँ भीमनाथ बाबू प्रायश्चित स्वरूप अपन लिखल कविता सेहो एहि संकलनमे नहि देलनि, जखन कि ओ मैथिलीक प्रांजल कवि छथि।
कविताक श्री गणेश तंत्रनाथ जी लिखित कविता ‘प्रायणालाप’ शीर्षक कवितासँ कएल गेल अछि। स्मृति रेखांकनक विषय वस्तुमे एकातक वेदना हृदय स्पर्शी अछि। जीवन संग्रामक रणभूमिमे कवि एकसरि ठाढ़ छथि, सभ किछु अछि, मुदा आत्माक सगरो स्थान रिक्त, ककरो स्मृतिक शेष-अशेष व्यथामे तीजि-भिजि गेल छनि। श्रैंगारिक वेलाक अवसान भेलापर विरह मर्मस्पर्शी होइत अछि, मुदा ई तँ जीवनक गति थिक। निष्कर्षत: ई कविता तृण-तृणकेँ छुबैत अछि।
सुमन जी मैथिलीक तत्सम् मिश्रित काव्यधाराक उन्नयक कवि छथि। प्रकृति पूजनक विषय वस्तुक परिपेक्ष्यमे वसुन्धराक महिमाक गुणगान ‘पूजन-उपादान’ शीर्षक कवितामे कएल गेल अछि। संसारक अस्तित्व धरतीक विनु अकल्पनीय अछि। अपन हृदयकेँ रवि तापसँ जाड़ि भाफ उत्पन्न कऽ मॉ धरित्री संसारकेँ जल बून प्रदान करैत छथि।
’परमारथकेँ कारणे साधुन बना शरीर’ जकाँ पृथ्वी मात्र दोसरक लेल अपन अस्तित्वकेँ जीवन्त कएने छथि। ‘भीक्षा-पात्र शीर्षक कवितामे सुमन जी नीति मूलक विचारसँ समाजकेँ डबडब करवाक प्रयास कऽ रहल छथि। व्यष्टिसँ समष्टिक निर्माण होइत अछि, व्यक्तिसँ समाजक निर्माण होइत अछि। समाजक विना व्यक्तिक अस्तित्व क्षीण ठीक ओहिना व्यक्तिक बिनु समाजक कल्पनो टा नहि कएल जा सकैत अछि। दिवस-रात्रि, नव-पुरातन, सनातन-नूतनता, सुख-दुख ई सभटा जीवन मूलक अवस्था थिक, एक बिनु दोसर अस्तित्व विहीन। हिन्दी साहित्यमे अविस्मरणीय कविता स्व. आरसी बावूक लिखल ‘जीवन का झरना’ शीर्षक कवितासँ एहि भिक्षा-पात्रक विषय वस्तु मिलैत-जुलैत अछि, परंच विश्लेषण विलग अछि।
‘जा रहल छी’ कविता सुमन जीक कविताक पुष्पवाटिकामे खिलोओल एकटा महत्वपूर्ण कविता अछि। अपन प्राचीन सभ्यता ओ संस्कृतिक महत्वपूर्ण अध्यायसँ वर्त्तमान अवस्थाक तुलना नीक वुझना जाइत अछि। हमर इतिहास विलक्षण अछि। श्री कृष्ण सत्यक रक्षाक लेल पार्थक सारथी बनि गीताक उपदेश देलनि। व्यक्तित्व मान नहि बचि सकैत अछि जा धरि राष्ट्रमानक भावना जन-जनमे जागृत नहि हएत। वर्तमान समाजमे महाराणा प्रताप सन समर्पित व्यक्तिक अभाव अछि तेँ मानसिंह सन मानव अपन कुकर्मक शंखनाद कऽ रहल अछि। बुद्धि कौशलसँ परिपूर्ण हमर भूमि बुद्धिहीन भऽ गेल। समाजमे चाेरि बजार व्याप्त अछि। कवि एहिसँ हतोत्साहित नहि छथि। समाजमे क्रांतिक शंखनाद कऽ अधर्मी तत्व सभकेँ चेता रहल छथि। एहि कविताकेँ ‘योग धर्मक क्रांति गीत’ मानल जा सकैत अछि।
मैथिली साहित्यक काव्य रूपी नौकाक पतवारि जौं ‘यात्री’क हाथमे मानल जाए तँ कोनो अतिशयोक्ति नहि हएत। कवि चूड़ामणि मधुपक पश्चात् मैथिली साहित्यमे यात्री सभसँ वेसी जनप्रिय कवि मानल जाइत अछि। एकर सभसँ महत्वपूर्ण कारण अछि हुनक ‘विषय वस्तुक चयन’। 1968ई.मे हुनक कविता संग्रह ‘पत्रहीन नग्न गाछक’ लेल हुनक साहित्य अकादमी पुरस्कार देल गेल। ओना ‘चित्रा हुनक सभसँ प्रसिद्ध कविता संग्रह मानल जा सकैछ जकर प्रकाशन बहुत पहिने भेल छल। प्रस्तुत संकलनमे यात्री जीक पाँच गोट कविता देल गेल अछि। ‘पिता-पुत्र संवाद’ कविता पत्रहीन नग्न गाछसँ लेल गेल अछि। कविताक भूमिका गणपति आ श्री शिवक संवादक रूपेँ लेल गेल मुदा परिपेक्ष्य अति गूढ़ संगहि प्रासंगिक। शंकर गजाननसँ कुण्ठा, त्रास आ मृत्युवोधक लीलाक विषयमे पूछैत छथि तँ लम्बोदरक उत्तर छन्हि जे स्वयं एहि परिधिसँ दूर रमणीय स्थानपर बैसल हो ओ कोना बूझि सकैत अछि? व्यथा वएह बूझत जे स्वयं व्यथित भेल हुए वा वर्त्तमानमे अिछ। माए चुप करएवाक प्रयास करैत छथि। यात्री जी साम्यवादी विचारधाराकेँ आत्मामे समाहित कएने छथि। तेँ अधमक व्यथाकेँ कतहु ने कतहुँ नीतिसँ जोड़ि दैत छथि। मैथिली भाषाक संग ई विडंबना रहल अछि जे शब्द विन्यास महिमा मंडित होइत अछि विषय-वस्तु दिश पाठक वा समीक्षक विशेष ध्यान नहि दैत छथि।
यात्री जी कविता सबहक शब्द-शब्दमे संत्रास अनायास भेट जाइत अछि। ‘भोरे-भोर’ कवितामे प्रकृतिक मनोरम रूपक बहाने यात्रीजी शस्य-श्यामला भूमिक महिमाक गुणगान करैत छथि। ‘भोरे भोर आएल छी धाङि पथारक मोती’क तात्पर्य अछि जे हमर भूमि हरियर अन्नसँ भरल अछि। माघ मास घास, पात, अन्न, साग, तरकारीसँ खेत पथार सजल रहैत अछि।
कविक दृष्टि आदित्यक रश्मिसँ तीक्ष्ण होइत अछि। एकर प्रमाण यात्री जीकेँ ‘कंकाले-कंकाल’ शीर्षक कवितामे भेटैत अछि।
कंकालक आरिमे कवि की कहऽ चाहैत छथि एकर विश्लेषण करव साधारण नहि। विषय वस्तुसँ यएह बुझना जाइत अछि जे समाजमे लोक अपन स्वार्थकेँ विद्ध करवाक लेल दोसरक नाश तक कऽ दैत छथि। बाल, वृद्ध, रोगी, निरोग ककरोसँ कोनो श्रद्धा वा दया नहि। अपन देश कृषि प्रधान अछि तेँ पावस-प्रतीक्षा सभकेँ रहैत अछि। ‘साओन’ शीर्षक कवितामे कवि पावस ऋृतुक आगमन मास साओनक वरखाक संग-संग सहलेस पूजा आ नागपंचमीक वर्णन करैत छथि। ई मास प्रणयक विहंगम मास सेहो मानल जाइत अछि। यात्री जी सन वैरागी सेहो एहि मासक माधुर्यसँ नहि बचि सकलाह। राधाक उतापक वहाने स्वयं नन्द किशोर बनि गेलनि। ‘सरिता-सर निर्मल जल सोहा’ – वरखाक पश्चात् शरदक अवाहन कवि यात्री ‘ह’ आब भेल वर्षा शिर्षक कविताक माध्यमसँ करैत छथि। विषय वस्तु सामान्य मुदा विश्लेषण अंशत: नीक बुझना जाइत अछि। माटिक दीप, पूजाक फूल, सूर्यमुखी सभटा पोथीमे जीवनक गति वा नियतिक प्रासंगिकता प्रवाहमयी अछि। एहि संकलनमे ‘जीवन’ कविताक विम्व हुनक हिन्दी साहित्यमे लिखल कविता ‘जीवन का झरना’ सँ मिलैत अछि। जन्म-मृत्यु जीबनक सरिताक ई किनार थिक, मुदा एकर शक्ति अपराजेय मानल जा सकैछ। फूलमे काॅट, अन्नमे भुस्सी जीवन सुखक मध्य अवांछित तत्वक वोध करावैत अछि। दूधकेँ महि कऽ घृत बनाओल जाइछ, ठीक ओहिना जीवनमे समग्र तत्वकेँ महि लेवाक चाही। एहिसँ जन्म-मृत्युक मध्य वेदनाक अनुभव नहि भऽ सकत।
ओ मानव, मानव नहि जकरा मातृभूमिक प्रति श्रद्धा नहि हो। राष्ट्रभक्ति शीर्षक विम्वमे मैथिली साहित्यमे बहुत गीत लिखल गेल अछि, मुदा आरसी बाबू रचित ‘राष्ट्रगीत’मे मातृभूमिक प्रति श्रद्धाक संग-संग वर्तमान परिस्थितिक अधम दशापर सेहो प्रहार कएल गेल अछि। जखन कंठसँ ध्वनि नहि फूटि सकैत अछि तखन शंखक कोन प्रयोजन? पुरानक लेल भ्रमर अनजान वनि गेल, मनमे संताप आ वाहर गीतक गान भऽ रहल अछि ई व्याथाक उद्वोधन कऽ रहल अछि। समाजक विलगति मानसिकतासँ कवि क्षुब्ध छथि।
व्यास जीक कविता स्तरीय होइत अछि, मुदा एहि संकलनमे देल गेल कविताक ‘मेहक बड़द जेकाँ’क विम्वमे वैराग्य भावक बोध होइत अछि। वास्तमे मेहक बड़द अपन कर्मगतिसँ मानव जीवनकेँ तृष्णासँ मुक्ति दैत अछि, परंच अपन कविताक माध्यमसँ व्यासजी कर्मक परिणाम व्याथित रूपेँ प्रकट कएलनि। भऽ सकैछ जीवनक कोनो क्लेशक विवेचन होथि, मुदा एहि प्रकारक कवितासँ समाजकेँ की भेटत, ई अवलोकन करवाक योग्य अछि। व्यासजीक दोसर कविता ‘मृदु मयंक हंस शिशु’मे छायावादक प्रयोग नीक रूपेँ कएल गेल अछि। किसुन जीक दुनू कविता ‘पत्रोतर’ आ वश्लेषण मिथिला मिहिरसँ लेल गेल अछि। पत्रोत्तर कवितामे पीड़ा भरल मोनमे पत्र प्राप्तिक पश्चात पसरल उद्धीपनक विवेचन नीक लगैत अछि। रेलक काट माल डिब्बासँ लऽ कऽ अभिमन्युक बलिदान धरिक तुलनामे छोहक अद्भुत स्पर्शण झकझोरि दैत अछि। अमर जी मैथिली साहित्यक क्रांतिवादी कवि छथि। हास्य हो वा विचारमूलक कविता, सभठॉ हुनक क्रांतिवादी स्वरसँ कविताक विषय वस्तु ओत प्रोत रहैत अछि। ‘युद्ध-एक समाधान’ शीर्षक कवितामे कवि दिनकर जीक ‘शक्ति और क्षमा’ कविता स्वरूप झलकैत अछि। ‘अभियान’ कवितामे हिमालयक गुणगानसँ लऽ कऽ योगक बलवंत स्वरूपक विश्लेषणमे कविक विशाल अध्ययनशीलताक झॉकी देखऽमे अबैछ। राजकमल जी मैथिलीक चर्चित रचनाकार छथि। मैथिली हुअए वा हिन्दी राजकमल जी कथाकारक रूपेँ वेसी चर्चित भेल छथि। मैथिलीमे ‘स्वरगंधा’ कविता संग्रहक संग-संग विविध पत्र पत्रिकामे 57गोट कविता सेहो प्रकाशीत भेल अछि। प्रयोगकेँ वादक धरातलपर प्रतिष्ठित करबाक श्रेय मैथिली साहित्यमे हुनके देल जाइत अछि। प्रस्तुत संग्रहमे हुनक चारि गोट कविता देल गेल अछि। ‘अथतंत्रक चक्रव्यूह’मे कवि की कहए चाहैत छथि ई बूझव क्लिष्ट अछि। कोनो रचनाकारकेँ अनुत्तरित प्रश्न छोड़ि कऽ नहि जएबाक चाही। एहिसँ पाठकक मध्य भ्रमक स्थिति उत्पन्न भऽ जाइत अछि। ‘वासन्ती परकिया विलास’ सर्वथा समीचीन कविता मानल जा सकैत अछि। समकालीन मैथिली कवितामे एहि कविताक स्थान निश्चित रूपेँ स्वर्णिम अछि। प्रकृतिक संग-संग जीवनक दर्शन आ श्रंृगारपर आधारित कवितामे भावक उद्वोधन नीक जकाँ कएल गेल अछि। ‘मेहावन’ कविता सेहो नीक लगैत अछि। सत्य आ नैतिकताक विम्बक मध्य हेराएल स्वपनपर आधारित कवितामे हृदयगत जुआरि प्रदर्षित कएल गेल।
’पत्नी पत्नी कथा’ शीर्षक कविताकेँ सर्वकालीन कविताक श्रेणीमे राखब उचित नहि। एकटा महान कविक साधारण रचना एहि कविताकेँ मानल जा सकैत अछि।
सोमदेव जी मूल रूपेँ उपन्यासकार छथि, मुदा एकटा कविता संग्रह ‘कालध्वनि’ सेहो प्रकाशीत भेल अछि। प्रस्तुत संग्रहमे हुनक लिखल चारू कविता खाली आकाश, स्थायी प्रभातक उद्येश्येँ, एकटा अदना सिपाही आ मोह शीर्षक कवितासँ प्रमाणित होइत अछि जे ओ युगान्तरकारी कवि छथि। धीरेन्द्र जी उपन्यासकार छथि, मुदा किछु स्फुट कविता आ गीतक रचना सेहो कएलनि अछि। ‘हैंगरमे टॉगल कोट’ हुनक स्फुट कविता अछि जकर प्रथम प्रकाशन मिथिला मिहिरमे भेल। एहि कवितामे चेतनाक दर्शन स्वरूप नीक मानल जा सकैछ। मुदा अन्य तीनू कविता बुल बुल गीत, लक्ष्य हम्मर दूर आ भोरक आशापर कोनो अर्थे सकमालीन श्रेष्ठ कविताक श्रेणीमे नहि मानल जा सकैत अछि। विम्वक रूपकेँ जौं सम्यक मानल जाए तैयो विवेचन सामान्य लगैत अछि।
मैथिली कवितामे नव कवितावादक प्रणेता मायानंद मिश्र जीकेँ मानल जाइत अछि। हुनक कविता संग्रह ‘दिशांतर’ 1965ई.मे प्रकाशीत भेल अछि। एकर अतिरिक्त विविध पत्र पत्रिकामे ओ कविता आ गीतक सेहो प्रकाशीत होइत रहल अछि। प्रस्तुत संग्रहमे हुनक लिखल चारि गोट कविता देल गेल अछि। एकटा नखशिख: एकटा दृश्य, साम्राज्यवाद, मानवता आ लालटेन ई सभ लघुकविता थिक। विषय वस्तुक संयोजन नीक मुदा विवेचन अस्पष्ट अछि। बिरड़ो छोट मुदा प्रासंगिक कविता लागल।
जीवकांत जीक कविता संसार बड़ विस्तृत अछि मुदा सभटा अतुकांत। हिनका आशुकवि नहि मानल जा सकैछ। ओना तँ एहि संकलनमे िहनक चारि गोट कविता देल गेल अछि, मुदा मात्र ‘पापक भाेग’ कविताकेँ प्रासंगिक आ समकालीन मैथिली कविताक श्रेणीमे मानल जा सकैछ। ई कविता हुनक कविता संग्रह ‘नाचू हे पृथ्वी’सँ लेल गेल अछि। ‘आकाश पपियाह नहि अछि’ सँ शून्यवादमे आत्मीयताक दर्शन होइत अछि।
चिन्तनशील कविताक रचनामे कीर्ति नारायण मिश्र जीक नाओ सादर लेल जा सकैछ। ‘सीमान्त’ कविता संग्रहक द्वारा कीर्ति जी प्रयोग वादकेँ राजकमल जीक पश्चात नव रूप देलनि।
एिह संकलनमे प्रकाशीत हिनक चारू कविताक विषय वस्तु नीक, विवेचन उपयुक्त आ भाषा सरल अछि। हिनक जन्म शोकहारा बरौनीमे भेलनि। वर्तमान विहारमे औधोगिकीकरणक सभसँ बेसी प्रभाव एहि ठाम भेल। अपन प्राचीन रूपक गामक िस्थतिक तुलना वर्तमान विकाशील गामसँ करैत ‘कतेक वर्षक वाद’ कविताक रचना कएलनि। हंसराज जीक चारि गोट कविता एहि संकलनमे देल गेल अछि। पहिल कविता ‘गंध’ हुनक कालजयी कविता िथक, प्रवेशिका स्तरक पूर्व पाठ्यक्रममे ई सेहो छल। प्रस्तावनामे एहि कविताकेँ श्रमशील लोकक चामक गंधकेँ ममतासँ जोड़ल गेल, मुदा ई प्रश्न उठैत अछि जे श्रमशील लोकक मध्य ‘गंध’ कतऽ सँ अाएत ओ तँ कर्मसँ वातावरण आ समाजमे सुगंध पसारैत छथि। जौं चर्म उद्योगक श्रमजीवीकेँ चामक गंध लागल तँ ओहि चामकेँ मूर्त्त रूप नहि देल जा सकैछ, जौं कृषककेँ घामक गंध लागल तँ वसुन्धराक कोखि शस्य श्यामला नहि भऽ सकत। ‘कलंक लिप्सा’ कविता सुमधुर आ प्रवाहमयी लागल। चानकेँ साक्षी मानि कऽ लिखल गेल कविता नारीक मान आ पुरूषक स्वाभिमानक विवेचन तथ्यपरक बुझना गेल। ‘नारी’ शीर्षक कवितामे नारी जीवनक व्यथाक मार्मिक चित्रण असहज अछि। साधन विहीन नारीक जीवन चूल्हिक संग प्रारंभ आ इति भऽ जाइत अछि। ‘हम तँ’ नोरेसँ चिक्कस सनैत छी’मे दीनहीन नारीक मनोदशा विवेचन हृदयकेँ झकझोरि दैत अछि। कुलानंद मिश्र जीक कविता ‘स्पष्टीकरण’मे अपन मनोदशाकेँ कवि नुका लेलनि। ‘जड़कालाक साँझ’ कवितामे विम्बक मूल्यन आ निष्कर्ष प्रासंगिक अछि। मिला-जुला कऽ हुनक तीनू कविताकेँ नीक मानल जा सकैत अछि।
प्रवासी जीकेँ मैथिली साहित्यक निराला मानल जाए तँ कोनो अतिशयोक्ति नहि। ‘सम्हरि कऽ चलिहेँ’ शीर्षक कवितामे जीबनक गतिकेँ नव आयामसँ कवि निर्दोशित कऽ रहल छथि। परिवर्तन, वसन्त, अनभुआर तीनू कविता लघुकविताक रूपमे लिखल गेल अछि, परंच विम्बक परिधिक रूप व्यापक अछि। गंगेश गुंजन, विनोद जी, मंत्रेश्वर झा आ नचिकेता जीक कविता सभमे दृष्टकोणक व्यापक उद्वोधन स्वत: भऽ जाइछ तेँ एहि कवि सबहक कवितापर प्रश्नचिन्ह ठाढ़ करब प्रासंगिक नहि।
सुकान्त सेाम जीक तीनू कविता स्वत: स्फूर्त नहि मानल जा सकैत अछि, कतहु-कतहु लागल जे गद्य रूपमे लिखि कऽ पद्यक रूपेँ परिवर्तित कएल गेल।
निष्कर्षत: ‘समकालीन मैथिली कविता’ नीक कविताक संकलन थिक, मुदा समए कालक जाहि परिधिक िनर्धारण कएल गेल अछि ओहिमे किछु चर्चित कविता सबहक तिरस्कार कएल गेल। परिस्थिति की छल? ई तँ नहि कहल जा सकैत अछि, मुदा मैथिली कविता समूहक संग पूर्ण न्याय नहि कएल गेल जकरा कोनो अर्थे उचित नहि मानल जाएत।

robotstxt: allowed

filter: keep


text:
मिथिला मे स्वागत
कांग्रेस नेता राहुल गांधी के दरभंगा मे जोरदार स्वागत कएल गेलन्हि. ललित नारायण मिथिला विश्वविद्यालय के कुलपति डॉ पद्माशा झा हुनकर स्वागत मिथिलाक परम्परा के अनुसार पाग चादर सं कएलकिन्ह. एहि अवसर पर देशभक्तिक गाना सेहो गायल गेल. विश्वविद्यालय के शिक्षक सभ केंद्रीय विश्वविद्यालय के दर्जा देबय के मांग कएलखिन्ह. राहुल गांधी सं आग्रह कएल गेलन्हि जे अगर ओ चाहथिन्ह त केंद्रीय विश्वविद्यालय के दर्जा मिल सकैत अछि. हुनका बताएल गेलन्हि जे एहि ठाम पढ़य वाला बेसि विद्यार्थी ग्रामीण परिवेश के अछि... किसान परिवार के अछि.
राहुल गांधी के कार्यक्रम विश्वविद्यालय के यूरोपीय गेस्ट हाउस मे छल. एहि ठाम ओ राष्ट्रपिता महात्मा गांधी के मूर्ति पर माला सेहो चढएलखिन्ह.
लोक सभ के पूरा कोशिश रहैन्हि जे राहुल जीक मिथिला यात्रा यादगार रहय. मुदा लोकक... युवा लोकनि के उत्साह... भारी भीड़... किछ अव्यवस्था के कारण हंगागा भs गेल. राहुल गांधी के आबय के खबर सं हुनकर आबय के जगह हैलीपैड... बाघघर... नागेन्द्र झा स्टेडियम सं लs क गेस्ट हाउस धरि लोकक भीड़. सभ लोक हिनकर एक झलक देखल लेल बेताब. अहां सभ सोचि सकय छी जे एतेक उत्साह मे छोट-छिन बात भs जाए छय. जिनका झलक मिललन्हि ओ खुश... जे नहि देख पएलखिन्ह एहि बात सं नाराज छलखिन्ह जे राहुल जैसन नेता के सभा खुलल जगह मे किएक नहि कएल गेल.
हमर ईमेल:-hellomithilaa@gmail.com
Subscribe to: Post Comments (Atom)


text:
जयपुर। जेकेलोन हास्पिटल मे ‘दरभंगाक दामिनी’ क इलाज क रहल डाक्टर क कहब अछि जे इ मामला बहुत हद तक दिल्ली क दामिनी स मिलैत-जुलैत अछि, ओना दिल्ली क दामिनी जेकां दरभंगाक दामिनी कए आंत क्षतिग्रस्त नहि अछि। डाक्टर क परेशानी एहि पर अछि जे दरभंगा क दामिनी क आंखि मे संक्रमण बढि रहल अछि। अगिला सप्ताह ओकर 13म पैघ आपरेशन हेबाक अछि। जेकेलोन हास्पिटल क डा.एलडी अग्रवाल क कहब अछि जे केवल बाहर आबि चुकल आंत (इंटेस्टाइन) कए मामला हटा दी त दरभंगाक दामिनी क घाव ‘दिल्ली क दामिनी’ स बेसी गहीर, विस्तारित आ सघन अछि। हम सब बड मशक्कत आ अरमान क संग एकरा बचेबा मे लागल छी। ओतहि डा.एलसी शर्मा क कहब अछि जे हमरा सबहक सामने सबस पैघ चुनौती ‘दरभंगा क दामिनी’ कए संक्रमण स बचेबाक छल। एहि क्रम मे हम सब एखन धरि 12टा छोट-पैघ आपरेशन क चुकल छी। तीन स पांचटा डाक्टर क टीम ओकर आसपास 24 घंटा मौजूद रहैत अछि।
आंदोलन रहत जारी : नसीमा
जयपुर/नई दिल्ली। पूरा देश क संगहि जयपुर मे सेहो दरभंगाक दामिनी लेल जोरदार प्रदर्शन भेल। जेकेलोन हास्पिटल क मुख्य गेट पर जयपुर क आम लोक धरना देलथि। मुजफ्फरपुर स गेल ‘अहिंसा फांउडेशन’ क अध्यक्ष नसीमा खातून सेहो जयपुर मे एहि आंदोलन मे शामिल भेलीह। नसीमा कहलथि जे राजस्थान मे आखिर कौन सरकार अछि आ कौन पुलिस अछि जे 130 दिन बाद दुष्कर्म क कईटा आरोपी कए पकडि नहि सकल अछि। ओ कहलथि जे जा धरि आरोपी क गिरफ्तारी नहि भ जाइत अछि आगू क गप क कैल जाए। राजस्थान क मुख्यमंत्री अशोक गहलोत एहि घोषणा पर जे एहि मामला क सुनवाई फास्ट ट्रैक कोर्ट मे कैल जाएत। नसीमा कहलथि जे गलहोत कौन मुंह स एकर सुनवाई फास्ट कोर्ट मे करेबाक दावा क रहल अछि जे सरकार आरोपी कए पकडबा मे विफल अछि ओकर सुनवाई पर बयान देबाक कोनो मतलब नहि अछि इ बस खानापूर्ति छी।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
डॉ. जगन्नाथ मिश्र राज्यपाल क' मधुबनी-द आर्ट कैपिटल पोथी केँ एक प्रति भेंट करि ऐहिक बारे म' जानकारी दैत कहलनि कि ऐहिक प्रकाशन केर मकसद मिथिलांचल क्षेत्र केर सभ्यता, संस्कृति वास्तुकला, चित्रकला आओर ऐतिहासिक-धार्मिक पर्यटन केर लेल अनुकूल जगह सभक बारे म' एक सहज-सुलभ जानकारी दुनिया केर समक्ष आनब अछि। ताकि अगिला पीढि़ सभके सेहो एहिसँ अवगत कराओल जे सके।
राज्यपाल केशरी नाथ त्रिपाठी डॉ. मिश्र केँ एहि प्रयासक सराहना केलनि आओर कहलनि कि हमरा सभक संस्कृति बहुत समृद्ध अछि। एहि पोथीक जरिए संरक्षित करबाक ई प्रयास प्रशंसनीय अछि। डॉ. जगन्नाथ मिश्र हुनका बतौलनि कि मुजफ्फरपुर स्थित ललित नारायण मिश्र कॉलेज ऑफ बिजनेस मैंनेजमेंट दिस सँ मधुबनी-द आर्ट कैपिटल पोथीक प्रकाशन भेल अछि। ऐहिक विमोचन बिहार केर तत्कालीन राज्यपाल डॉ. रामनाथ कोविन्द द्वारा 14 फरवरी क' भेल छल।
आगा ओ कहलनि कि एहि पोथीक एक प्रति ओ पूर्व राष्ट्रपति प्रणब मुखर्जी क' सेहो भेंट केना छलखिन। डॉ. मिश्र कहलनि कि मिथिलांचल म' पर्यटन केर अपार संभावना अछि। ई क्षेत्र ऐतिहासिक धरोहर सभमे समृद्ध अछि। एनामे यदि एहि पर ध्यान देल जाय तेँ एहिसँ मिथिलांचल विश्व पर्यटन केर मानचित्र पर विशिष्ट स्थान बना सकैत अछि। एहि कोशिश लेल मधुबनी-द आर्ट कैपिटल नामक ई पोथी एक अहम कड़ी साबित भ' सकैत अछि।


text:
अहमदाबाद। 01 जुलाई। राष्ट्रपति पद लेल विपक्ष के उम्मीदवार मीरा कुमार महात्मा गांधी के साबरमती आश्रम सँ चुनाव अभियान केर शुरुआत करैत कहलनि कि हुनक लड़ाई राष्ट्रपिता महात्मा गांधी के विचारधारा क' आगू ल' जेबाक लेल अछि। मीरा कुमार आश्रम म' लगभग 40 मिनट रहली। हुनका संग प्रदेश कांग्रेस के नेता भरत सिंह सोलंकी आओर शंकर सिंह वाघेला छलखिन। मीरा कुमार 17 जुलाई क' होमे जे रहल राष्ट्रपति चुनाव म' एनडीए के उम्मीदवार रामनाथ कोविंद केर खिलाफ ठाढ़ छथि।
मीरा कुमार कहलनि कि हमरा सभके महात्मा गांधी केँ विचारधारा क' आगू ल' जेबाक अछि। हम आश्रम म' गांधीजी के घर हृदय कुंज म' किछु समय बितेलहुँ। हमरा आय एहि लडाई क' आगू ल' जेबाक लेल बहुत ऊर्जा भेटल अछि। मीरा कुमार आश्रम म' चरखा सेहो चलौलनि।


text:
- ड्राफ्ट प्रस्तुत अछि - सुझाव आमन्त्रित अछि।परिभाषा:आदर्श विवाह:एहेन विवाह जाहिमें वर पक्ष एवं कन्या पक्ष पूर्ण स्वतन्त्र भाव सऽ केवल वर-कन्याक विवाह हेतु सहमत होइथ तथा विवाह कोना होयत ताहिपर एक समाजिक समझौता तैयार करैथ जेकर मान्यता सर्वोपरि हो तथा हर कार्य ताहि समझौता अनुरूप हो। सामान्यतया एक आदर्श-विवाहमें कुल खर्चके सीमांकन अधिकतम ५१,०००.०० रुपया हो।समझौता:समझौता में प्रथमतः वर-पक्ष एवं कन्या-पक्ष आपसी वार्ता करैथ आ लगभग सभ विन्दुपर आपसी सहमति मौखिक रूपसँ तय करैथ तदोपरान्त समाजके उपस्थिति रखैत बेटीवाला सँ वैवाहिक खर्च संवरण लेल कि-केहेन सामर्थ्य छन्हि ताहिपर खुल्ला चर्चा करैथ आ दुनू पक्ष अपन-अपन भावना समाजके समक्ष राखैथ आ जाहि विन्दुपर सहमति-असहमति प्रथम वार्तामें बनल ताहिपर समाज के वरिष्ठ संरक्षण अभिभावकवर्ग सँ विचार लैत अन्तिम सहमति कायम करैथ आ एक लिखित समझौता तैयार करैथ जे दुनू पक्ष अपन-अपन ईष्ट कुलदेवी-देवताके समक्ष आशीर्वाद प्राप्त करय लेल राखैथ आ एहि अनुरूपें अन्य सभ बात सामान्य रहला पर अनुसरण करैथ। समझौता में सभ सऽ प्रमुख बात के पूर्णतः वर्णन हो कि कुल खर्च एतेक तक कैल जायत जाहिमें वरपक्ष के तरफ सऽ एतेक आ कन्यापक्षके तरफ सऽ एतेक।विधि-व्यवहार:परंपरानुसार जिनकर जे मान्यता होइन आ ताहि में जे जाहि धर्मके निर्वाह हेतु तैयार होइथ तेकर सम्मान एक-दोसर पक्ष समाजके प्रत्यक्ष पर्यवेक्षण में अवश्य करैथ। जाहि विधि-व्यवहार करयमें अनावश्यक दबाव वा कंजूसी भऽ रहल हो ताहिठाम समाजके निर्णय अन्तिम मानैथ। विधि-व्यवहार लेल दुनू पक्ष अपन परंपराके देखैथ लेकिन आदर्श सिद्धान्त अनुरूप ई खर्चसीमा ५,०००.०० अधिकतम हो! लड़का-लड़कीके लेल आवश्यक परिधान अनिवार्य हो, तदोपरान्त हर वस्तु स्वेच्छिक रूप सऽ एक-दोसर पक्ष लेन-देन करैथ।वैवाहिक संस्कार:वैदिक वा अन्य परंपरा जाहिमें स्वयं के इच्छा आ समाज के सहमति दुनू देखल जाय आ ताहि अनुरूपें कैल जाय। जाहि अभिभावक केँ आवश्यक खर्च हेतु साधन नहि छन्हि हुनका सभके लेल हर गाममें एक सामूहिक विवाह के समय निश्चित हो आ ताहि समय पर एहेन विवाह सम्पन्न कैल जाय। एहि तरहक व्यवस्थापन लेल जे कोनो संस्था, व्यक्ति, समिति, आदि तैयार हो ताहि संस्थाके सामूहिक सहयोग दैत आयोजन कैल जाय। एक सामूहिक विवाह के पवित्र यज्ञ समान मान्यता भेटय आ एहिमें समस्त समाजके लोक बैढ-चैढके भाग लैथ। घरही किछु सहयोग जरुर संकलन कैल जाय।बरियाती:आजुक बदलल परिवेशमें ओना तऽ बरियाती के केवल विवाहके राइत मात्र स्वागत-सत्कार करैत विदाई के परंपरा सर्वमान्य एवं सुविधापूर्ण बनि गेल अछि, तथापि दूरके बरियातीके संग न्याय करैत कम से कम विश्राम के व्यवस्था आ भिन्सर हल्का ताजा ताजगी हेतु आवश्यक खानपानके सहित इन्तजाम करैत कैल जाय। परन्तु समाजके आदेश अन्तिम व समझौतामें एहि बात के उल्लेख आवश्यक। बरियाती के संख्या कोनो हाल में २५ सऽ बेसी नहि हो! यदि बेटाके विवाहमें बरियाती २५ सँ बेसी होइछ तखन बेटीवाला के आवश्यक खर्च बेटावाला उपलब्ध कराबैथ। यदि एक सांझ सऽ बेसी बरियाती ठहरब मजबूरी छैक तखनहु बेटावाला उपरिव्ययके भार गछैथ।सोहाग:मिथिलामें हिन्दू विवाह पद्धतिमें वर-कन्याके वैदिक विधिसँ विवाह भेला उपरान्त वरके पिता वा अभिभावक के समक्ष सेनुरदान आ तदोपरान्त कन्याके माथ पर आशीषस्वरूप में घोघट देबाक परंपरा छैक जाहिमें विवाह के साक्षी बनैत दान कैल कन्याके अपनायब आ हुनक इज्जतके अपन मर्यादापूर्ण व्यवहार सँ रक्षा करब से प्रतिबद्धता अभिव्यक्त करब समान छैक। एहि समय जे कोनो लेन-देन होइत छैक ताहिमें स्वेच्छाचार आ समाजिक मर्यादाके न्युनतम माँग पूरा होयब आवश्यक छैक, एहि लेल वर-पक्ष स्वतन्त्र हेबाक चाही आ कोनो प्रकार के टीका-टिप्पणीके प्रचलन समाप्त हेबाक चाही। सोहाग देबाक क्रममें बरियातीगण सेहो स्वतन्त्रता संग स्वेच्छा सँ जे किछु कन्याके हाथ में आशीषस्वरूप रखैत छथि ताहिके सम्मान हेबाक चाही। एहिमें विदाई के लोभ वा अन्तर-इच्छा सँ कोनो प्रकार के लेनदेन नहि हेबाक चाही। सामूहिक विवाहमें सोहाग लेल प्रायोजक अनुरूप कार्य कैल जाय। एहिमें समाजके सहयोग अपरिहार्य आ समाज के निर्णय अन्तिम होयबाक चाही।चतुर्थी के भार:जे आवश्यक विधि छैक तेकर पूर्ति सम्बन्धित पक्ष आपसी मेल-मिलाप सऽ करैथ, कोनो दबाव व आडंबर के हतोत्साह करबाक चाही। सामूहिक विवाहमें एहि तरहक समस्त विधि-व्यवहार के कटौती हो।मधुश्रावणी में साँठ:एहिमें सेहो कोनो पक्ष द्वारा दोसर पक्ष पर आडंबरी भार नहि वरन् स्वेच्छा एवं परिस्थिति अनुरूप कार्य करबाक लेल प्रोत्साहित करैथ, एहेन व्यवहार हेबाक चाही। सामूहिक विवाहमें एहि तरहक समस्त विधि-व्यवहार के कटौती हो।कोजगरा के भार:प्रचलित मखान-मिठाई के वितरण हेतु जतेक संभव हो ततेक भार प्रदान कैल जाय, स्वेच्छा सर्वोपरि। सामूहिक विवाहमें एहि तरहक अतिरिक्त भार के कटौती हो।द्विरागमन:लड़कीके पिता/अभिभावक के तरफ सँ आवश्यक सामान जे एक गृहस्थीके बसाबय लेल देल जाइछ तेकर शुद्ध स्वरूप के निर्वहन हो। सामूहि....क्रमशः....हरिः हरः!
-
शुक्रवार, 13 जुलाई 2012
आदर्श विवाह प्रारूप
सदस्यता लें टिप्पणियाँ भेजें (Atom)


text:
लोभ मात्र समस्त पापक जैड़ थिक – नैतिक कथा
लोभः पापस्य कारणम् (हितोपदेश) – लोभ सँ प्रेरित होएछ ठगी
by योगेन्द्र जोशी in दर्शन, नीति, संस्कृत-साहित्य, सूक्ति, हितोपदेश, Morals
(अनुवादः प्रवीण नारायण चौधरी)
एम्हर किछु समय सँ टीवी समाचार चैनल सब पर ठगीक मामिला सभक चर्चा सुनबाक लेल भेट रहल अछि। कहल जा रहल छैक जे गुजरातक अशोक जडेजा केँ देश भरि मे ठगी केर जाल पसरल छैक। एहि कथाक चर्चाक एक-दुइ दिन बादहि सँ दिल्लीक सुभाष अग्रवालक कारनामा सभक सेहो चर्चा होमय लागल। ठगीक ई मामिला मे वास्तविक तथ्य कि छैक से बात टीवी दर्शक द्वारा तय कय पायब संभव नहि छैक। ई सब जनैत अछि जे ई चैनल पूरे प्रकरण केँ अक्सरहाँ सनसनीखेज तथा अतिरंजित बनाकय परसैत अछि। तदापि ओ निराधार नहि हेबाक चाही से मानल जा सकैत छैक।
ठगीक घटना अपन समाज मे होएते रहैत छैक। हरेक घटनाक समाचार अखबार और टीवी चैनल द्वारा प्रसारित नहि कएल जा सकैछ, लेकिन ओ घटित होएते रहैत छैक। केकरो धन दुगुना-तिगुना करबाक नाम पर ठकल जाएत छैक, तऽ केकरो नौकरी दियेबाक नाम पर । केकरो अस्पताल मे कारगर इलाजक नाम पर ठकल जाएत छैक, तऽ केकरो सरकारी दस्तावेज बनेबाक नाम पर, इत्यादि । कतेको सोझ-सुधा लोक बेवकूफ बनि जाएत अछि, तऽ किछु गिनल-चुनल शातिर लोक बेवकूफ बनबैत रहैत अछि लोक केँ।
किछु मामिला छैक जाहि मे लोक केँ ठकल जेबाक बात बुझय मे अबैत छैक। अपन देशक अधिकांश जनता अनपढ़ तथा नियम-कानून सँ अनभिज्ञ रहैत छैक। ओहेन लोक कतेको मौका पर दोसराक झांसा (लोभ) मे आबि सकैत अछि, विशेषतः सरकारी कामकाजक संदर्भ मे। लेकिन जे लोक गहना-जेवर केँ बैसले-बैसल दोब्बर कय देबाक वचन देनिहारक चंगुल मे फँसैत अछि आर जे धनराशि केँ अल्पकालहि मे दोब्बर-तेब्बर कय केँ लौटेबाक बात कयनिहार झांसा मे अबैत अछि ओकरा हम मूर्ख तथा लोभी मानैत छी। कनेक सोचबाक बात भेल ई जे कियो लोक कोना एहेन चमत्कार कय सकैत छैक? और जँ केकरो पास एहेन जादुई शक्ति छैक त ओ कियैक दोसर पर एतेक दयावान (मेहरबान) होबय गेल? कियैक नहि ओ बिना किछु लेनहिये जनसेवाक कार्य मे लागि जाएत अछि?
एहि तरहक घटना सभक पाछू लोभ एक, कदाचित् एकमेव, कारण रहैत छैक ई हमर मान्यता अछि। लोभहि थिक जे मनुष्य केँ उचितानुचित केर विचार त्यागिकय धन-संपदा अर्जित करबाक लेल प्रेरित करैत छैक। ई तऽ भेल ठगी कयनिहारक बात। दोसर दिश लोभहि थिक जे कोनो अन्य मनुष्य केँ ठगी कयनिहार मनुष्यक दावी पर विश्वास करबाक लेल बाध्य करैत छैक। गंभीरता सँ विचार कयला पर आर वस्तुस्थिति ऊपर पर्याप्त जानकारी हासिल केनहिये बिना ओ झांसा मे आबि जाएत छैक।
शिक्षाप्रद लघुकथा केर संग्रह ‘हितोपदेश’ ग्रंथ मे लोभक बारे मे कहल गेल छैकः
लोभात्क्रोधः प्रभवति लोभात्कामः प्रजायते ।
लोभान्मोहश्च नाशश्च लोभः पापस्य कारणम् ।।
(हितोपदेश, मित्रलाभ, २७)
अर्थात् लोभ सँ क्रोध केर भाव उपजैत छैक, लोभ सँ कामना या इच्छा जागृत होएत छैक, लोभहि सँ व्यक्ति मोहित भऽ जाएत अछि, यानी विवेक हेरा बैसैत अछि, आर वैह व्यक्ति केर नाशक कारण बनैत छैक। वस्तुतः लोभ समस्त पाप केर कारण थिक।
एकरा अलावे आरो कहल गेल छैकः
लोभेन बुद्धिश्चलति लोभो जनयते तृषाम् ।
तृषार्तो दुःखमाप्नोति परत्रेह च मानवः ।।
(हितोपदेश, मित्रलाभ, १४२)
अर्थात् लोभ सँ बुद्धि विचलित भऽ जाएत छैक, लोभ सरलता सँ नहि मिझायवला तृष्णा केँ जन्म दैछ। जे तृष्णा सँ ग्रस्त होएत अछि ओ दुःख केर भागीदार बनैत अछि, एहि लोक मे और परलोक मे सेहो।
ग्रंथ मे अन्यत्र ईहो वचन पढ़बाक लेल भेटैत अछिः
यो ध्रुवाणि परित्यज्य अध्रुवाणि निषेवते ।
ध्रुवाणि तस्य नश्यन्ते अध्रुवं नष्टमेव हि ।।
(हितोपदेश, मित्रलाभ, २१५)
अर्थात् जे व्यक्ति ध्रुव यानी जे सुनिश्चित् अछि ओकर अनदेखी कय केँ ओहेन वस्तुक पाछाँ भगैत अछि जे अनिश्चित् हो, तऽ अनिष्ट हेब्बे टा करत।
निश्चित् केँ सेहो ओ हेरा बैसैत अछि आर अनिश्चित् केँ तऽ पहिने सँ कोनो भरोस नहि रहैत छैक। ठगीक मामिला मे फंसल लोक केर बारे मे यैह बात पूर्णतः लागू होएछ। जाहि जमा-पूंजी केँ निश्चित् रूप सँ ओ अपन कहि सकैत अछि तेकरा जँ ओ बिना सोचने-बुझने दांव पर लगा दैछ, तऽ ओहि सँ त ओ हाथ धोइये लैत अछि, आर बदला मे कोनो वांछित फलो नहि पबैत अछि।
ई सब कहबाक तात्पर्य यैह अछि जे अविलंब अपन धनसंपदा केँ दुगुना-तिगुना करबाक चाहत सँ व्यक्ति केँ बचबाक चाही आर ओकरा ई बुझबाक प्रयास करबाक चाही जे कोनो व्यक्ति कोना धनवृद्धि केर अपन अविश्वसनीय दावी केँ सफल कय सकैत अछि।
लोभ या तृष्णा यानी भौतिक धन-संपदा आदिक प्रति अदम्य चाहत केर बारे मे महाकाव्य महाभारत मे सेहो बहुत किछु कहल गेल अछि, जेकर संक्षिप्त उल्लेख हम एहि ब्लॉग मे अन्यत्र (‘कहियो नहि बुढ़ायवला तृष्णा …’ एवं ‘तृष्णा सँ मुक्ति भोग सँ नहि …’) मे केने छी । – योगेन्द्र
हरिः हरः!!


text:
भागलपुर । केंद्रीय खाद्य आ प्रसंस्करण मंत्री सुबोध कांत सहाय कहलथि अछि जे ओ बिहार कए मेगा फूड पार्क देबाक कोशिश मे लागल छथि। सहाय क अनुसार भागलपुर मे खाद्य प्रसंस्करण क हब बनबाक पूरी संभावना अछि। किया की स्थानीय स्तर पर मक्का, केला, आम, कतरनी चाउर आ कई अन्य तरकारी क प्रचुर मात्रा मे पैदा हेबाक अलावा दुमका, पूर्णिया, कटिहार आ खगड़िया सेहो एहि ठाम स लग अछि। जतय कई प्रमुख फसल क पैदावार प्रचुर मात्रा मे होइत अछि। ओ सीआईआई द्वारा खाद्य प्रसंस्करण मंत्रालय क सहयोग स आयोजित निवेशक सम्मेलन मे बाजि रहल छलाह। ओ कहला जे पूर्णिया द्वारा पैदा कैल जा रहल बेबी कॉर्न क मांग पूरा दुनिया मे अछि मुदा स्थानीय किसान कए एकर लाभ नहि भेट पाबि रहल अछि। ओ कहला जे खाद्य प्रसंस्करण उद्योग लगेला पर पांच साल तक आयकर नहि वसूलल जाएत। ओ कहला जे हुनकर मंत्रालय एहि उद्योग क स्थापना क लेल निजी उद्यमी कए 50 लाख टका, कोल्ड चेन क स्थापना पर 10 करोड़ आ मेगा फूड पार्क क स्थापना पर 50 करोड़ तक क सब्सिडी प्रदान करि रहल अछि।
ओ कहला जे देश मे दोसर हरित क्रांति अनबाक प्रधानमंत्री क सपना बिहार स पूरा होएत। ओ कहला ले राज्य सरकार कए सेहो खाद्य प्रसंस्करण उद्योग क लेल नई नीति बनेबाक चाही
सहाय एहि अवसर पर सबौर मे प्रस्तावित कृषि विश्वविद्यालय मे खाद्य प्रसंस्करण तकनीक सिखेबाक क्षेत्रीय कार्यालय खोलबाक घोषणा सेहो केलथि। एकर जरिए डिप्लोमा आ डिग्री कोर्स कैल जा सकैत अछि। एकर पूरा व्यवस्था केंद्र सरकार करत। एहि मौका पर भागलपुर क सांसद आ पूर्व केंद्रीय मंत्री शाहनवाज हुसैन कहला जे बंटवारा क बाद राज्य मे केवल खेती योग्य जमीन बचल अछि, एहन मे एहि जमीनक भरपूर उपयोग सूबा क विकास लेल करबाक चाही। बिहार क पूर्व विधानसभाध्यक्ष सदानंद सिंह सेहो एहि अवसर पर मौजूद छलाह।
मुख्य पृष्ठ समाद विशेष भागलपुर कए भेट सकैत अछि मेगा फूड पार्क


text:
पाग पहिरिकय मैथिल मतदाताक बीच भाजपा नेता द्वारा गुजरात मे चुनाव प्रचार
अहमदाबाद। दिसम्बर १३, २०१७. मैथिली जिन्दाबाद!!
भले मिथिलाक मूल धरातल पर पाग पहिरबाक चलन सिर्फ कोनो काजे-प्रयोजन मे अथवा बाहर सँ आयल कोनो विशिष्ट पाहुन – सम्माननीय नेता लोकनि केँ पाग पहिराकय सम्मान देबाक प्रचलन अपन मूल मिथिला मे बाँचि गेल हो – लेकिन गुजरात मे भाजपा द्वारा मैथिल नेता केँ मिथिला सँ बजा पाग पहिरिकय प्रचार करबाक एक अनुपम शैलीक प्रयोग कयलक अछि।
पूर्व विधायक सह बिहार भाजपा प्रदेश उपाध्यक्ष गोपाल जी ठाकुर तथा बिहार भाजपा प्रदेश महामंत्री श्री शुशील चौधरी, बेतिया जिलाके निवर्तमान जिलाध्यक्ष एवं प्रदेश कार्यसमिति सदस्य संजय पांडे, भाजयुमो प्रदेश कार्यसमिति सदस्य राहुल शर्मा एवं बिहार भाजपा केर पदाधिकारी मिथिला भेष-भूसा मे भारतीय जनता पार्टी केँ समर्थन करबाक तथा आगामी राज्य विधानसभा चुनाव मे भाजपा केँ वोट देबाक लेल अलग-अलग क्षेत्र मे लोक सब केँ जागरूक कयलनि। एहि अवसर पर हुनका संग प्रवीण झा, सर्व श्याम झा, बैजू चौधरी, रामनाथ मिश्रा एवं विधान झा सेहो संग देलनि।
एहि प्रचार सँ अपन मिथिलाक लोक मे जे नव उत्साह देखायल ओ त अद्भुद रहबे करय, मुदा गुजराती जनमानस सेहो मिथिलाक पाग आ हमरा लोकनिक विशिष्ट परिधानक बारे जिज्ञासा करैत देखेलाह – जिनका भ्रमण टोलीक तरफ सँ स्थानीय भाषा मे पर्यन्त हम बुझेलहुँ। बड नीक अनुभव भेल। – ई बात उपरोक्त टोली केँ संग देनिहार आ मैथिली-मिथिलाक पहिचान केर रक्षा मे निरन्तर योगदान देनिहार विधान झा मैथिली जिन्दाबाद केँ बतौलनि।
4 Responses to पाग पहिरिकय मैथिल मतदाताक बीच भाजपा नेता द्वारा गुजरात मे चुनाव प्रचार
-
सहीं में ई अद्भुद दृश्य छल , हमहू सब गदगद भए गेलौ ओहो मिथिला मैथिलि के लेल BJP के प्रयास बतेलाह , गुजराती जनमानस सेहो पग के महत्व बुझलक . धन्यवाद प्रवीण जी जे अपने एकरा छपलाउ
-
बहुत सूंदर समाचार अछि, सतत प्रायसरत रहैत छी जे कोना मैथीली और आगू बढ़त. बहुत खुश होइत छी जखन कोनो लेख अथवा समाचार मैथिलि में पढ़ैत छी. धन्यवाद क पात्र छैथ ओ लोकनि जे एहि तरह स मैथिलि में समाचार उपलब्ध करबैत छैथ !
जय मिथिला, जय मैथिलि !
-
इ पाग विश्व भरि मे सबकेर माथ पर हो ।
अतिसुंदर ।मैथिल सभ्यता और संस्कृति केर अखिल भारतीय प्रसार कयनिहार मिथिला विभूति छथि ।
-
जनक और जनक सूता से है मेरी पहचान ।
उदयन मंडन विद्यापति से भारत मिथिला महान ।
सांख्य न्याय के हम प्रणेता
कपिल व गौतम संगहि गेता ।
फैलैय सबतरि मैथिल रीति
सबसों राखब सदिखन प्रीति ।


text:
पूर्व केंद्रीय मंत्री आ सांसद शहनवाज हुसैन कहला अछि जे मैथिली क उपेक्षा आब आओर नहि कैल जा सकैत अछि। अपन भावनाक सबस नीक जेकां व्यक्त करबा लेल मातृभाषा स नीक कोनो जरिया नहि होइत अछि। मातृभाषाक सम्मान केला स कोनो आन भाषाक विरोध या अपमान क सवाल नहि अछि। हुनक कहब छल जे मैथिलीक विकास स मिथिला आ बिहारक विकास संभव अछि। शाहनवाज हुसैन सोमदिन प्रेस क्लब ऑफ इंडियाक सभागार मे मैथिलीक पहिल इ पेपर क लोकार्पण करबाक बाद सभा कए संबोधित करैत छलाह।
हुसैन कहला जे बिहारक भाषाक रूप मे भेजपुरी फैइल रहल अछि। इ खुशीक गप अछि। मुदा मैथिली क इ पेपर समाद अबै वाला समय मे बिहार स बाहर रहनिहार लोक क इ धारणा बदलत जे बिहार मे मात्र भोजपुरी बाजल जाइत अछि। ओ कहला जे बिहारक अन्य बोलीक सेहो विकास हेबाक चाही। ओना जहां तक मैथिलीक सवाल अछि, इ भारतक सबस मीठ भाषा अछि, साहित्य समृद्ध अछि आइ अखबार सेहो निकलि गेल। आब समाद क जरिए मिथिला क्षेत्र क संस्कृति आ विचार क पहचान क दायरा पैघ होयत। शाहनवाज हुसैन कहला जे देश मे मिथिलांचल एकटा एहन क्षेत्र क रूप मे जानल जाइत अछि, जाहि ठाम धार्मिक छुआछूत नहि अछि।
ओ कहलथि जे कोनो भाषा क कोनो जाति या धर्म नहि होइत छैक आ एहि आधार पर भाष ककरो स कोनो विभेद सेहो नहि करैत अछि।करीब एक घंटा तक धाराप्रवाह मैथिली मे देल अपन संबोधन मे शाहनवाज हुसैन कहला जे देश मे मिथिलांचल एकटा एहन क्षेत्र क रूप मे जानल जाइत अछि, जाहि ठाम धार्मिक छुआछूत नहि नहि अछि।
एहि मौका पर पूर्व केंद्रीय मंत्री कहला ले अटल बिहारी वाजपेयी क प्रधानमंत्रित्वकाल मे मैथिली कए आठम अनुसूची मे शामिल करबेवा लेल काफी मेहनत करय पड़ल। संयोग स वाजपेयी सरकार मे शाहनवाज एक मात्र एहन कैबिनेट मंत्री छलाह जे मैथिली भाषी छलाह। अन्य बिहारी आ मैथिल मंत्रीक कहब छल जे भोजपुरी कए पहिने शामिल कैल जाए। शाहनवाज हुसैन कहलथि जे आब हमरा सब कए मिल कए भोजपुरी कए सेहो भाषाक दर्जा दिएबाक अछि।
हुसैन कहला जे राजधानी दिल्ली मे मैथिलक संख्या लाख से ऊपर अछिए एहन मे हमरा बस कए संगठित रूप स सामने एबाक चाही, जाहि मे समाद परिवार मदद करि सकैत अछि। हुसैन कहलथि जे ओ एकटा पैघ मैथिली सम्मेलन करेबाक योजना बना रहल छथि। जाहि मे मैथिली आ मिथिला स जुड़ल लोक कए एक ठाम अनबाक प्रयास कैल जाइत। ओ कहलथि जे एहि सम्मेलन क जरिए विभिन्न राजनेता, बुद्घिजीवी, अधिकारी, पत्रकार सहित समाज क अन्य लोक कए एकटा मंच पर अनबाक चाही।


text:
आरबीआई दिस सँ जारी निर्देश म' कहल गेल अछि कि केवाईसी (नो योर कस्टमर) नियम केँ पूरा तरहे पालन करनिहार खाताधारक हर महीना अप्पन खाता सँ10 हजार टक्का निकैल सकैत छैथ। बैंक केँ ब्रांच मैनेजर 10 हजार टक्का सँ बेसी केँ निकासी क' मंजूरी द' सकैत छैथ, लेकिन दस्तावेज सभक पूरा तरहे पड़ताल केलाक बाद।
रिजर्व बैंक केँ निर्देश म' इयो कहल गेल अछि कि लिमिटेड या नॉन - केवाईसी के तहत आबै बला खाताधारक हर महीना अप्पन खाता सँ सिर्फ 5 हजार टक्का निकैल सकैत छैथ। इ लिमिट 9 नवम्बर 2016 के बाद पुरनका नोट के रूप म' जमा कायल गेल रकम लेल अछि। एक अधिकारी कहलनि कि सही डेग केँ मकसद इ सुनिश्चित करब अछि कि प्रधानमंत्री जन-धन योजना केँ तहत बैंक खाता राखै बला किसान आर ग्रामीण सभ क' मनी लॉन्ड्रिंग कराइ बला सँ बेनामी लेन - देन कानून के परिणाम सँ बचाओल जे सके।
अपने क' बता दी कि नोटबंदी केँ बाद सँ जन-धन खाता म' पैसा केँ बाढ़ि आइब गेल अछि। नोटबंदी केँ बाद पहिल दुइ सप्ताह म' एहि खाता म' पैसा केँ मात्रा 60 प्रतिशत तक बढ़ल छल आर इ 72 हजार करोड़ टक्का सँ बेसी भ' गेल अछि।